Avis juridique important

|

31995L0021

Οδηγία 95/21/ΕΚ του Συμβουλίου της 19ης Ιουνίου 1995 για την επιβολή, σχετικά με τη ναυσιπλοΐα που συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης και εργασίας επί των πλοίων (έλεγχος του κράτους του λιμένα)

Επίσημη Εφημερίδα αριθ. L 157 της 07/07/1995 σ. 0001 - 0019

ΟΔΗΓΙΑ  95/21/ΕΚ ΤΟΥ ΣΥΜΒΟΥΛΙΟΥτης 19ης Ιουνίου 1995για την επιβολή, σχετικά με τη ναυσιπλοΐα που  συνεπάγεται χρήση κοινοτικών λιμένων ή διέλευση από ύδατα υπό τη δικαιοδοσία κράτους μέλους, των  διεθνών προτύπων για την ασφάλεια των πλοίων, την πρόληψη της ρύπανσης και τις συνθήκες διαβίωσης  και εργασίας επί των πλοίων (έλεγχος του κράτους του λιμένα)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2, την πρόταση της Επιτροπής (1), τη γνώμη της Οικονομικής και Κοινωνικής Επιτροπής (2), Αποφασίζοντας με τη διαδικασία του άρθρου 189 Γ της συνθήκης (3), Εκτιμώντας: ότι η Κοινότητα ανησυχεί για τις απώλειες που οφείλονται σε ναυτικά ατυχήματα και τη ρύπανση της  θάλασσας και των ακτών των κρατών μελών 7ότι η Κοινότητα ανησυχεί επίσης για τις συνθήκες  διαβίωσης και εργασίας επί των πλοίων 7ότι το Συμβούλιο, κατά τη σύνοδό του της 25ης Ιανουαρίου  1993, ενέκρινε συμπεράσματα που παροτρύνουν την Κοινότητα και τα κράτη μέλη να διασφαλίσουν την  αποτελεσματικότερη εφαρμογή και επιβολή επαρκών διεθνών προτύπων για την ασφάλεια στη θάλασσα και  την προστασία του περιβάλλοντος και να υλοποιηθούν τα νέα μέτρα μόλις θεσπιστούν 7ότι, με το  ψήφισμά του της 8ης Ιουνίου 1993 σχετικά με μια κοινή πολιτική για την ασφάλεια στη θάλασσα (4), το  Συμβούλιο παροτρύνει την Επιτροπή να του υποβάλει, το συντομότερο δυνατόν, εισηγήσεις για ειδική  δράση και επίσημες προτάσεις σχετικά με τα κριτήρια που θα πρέπει να ισχύουν για την επιθεώρηση των  πλοίων, συμπεριλαμβανομένης της εναρμόνισης των όρων απαγόρευσης του απόπλου και της δυνατότητας  δημοσίευσης των αποτελεσμάτων των επιθεωρήσεων και απαγόρευσης της πρόσβασης στους κοινοτικούς  λιμένες 7ότι η ασφάλεια, η πρόληψη της ρύπανσης και οι συνθήκες διαβίωσης και εργασίας επί των  πλοίων μπορούν να βελτιωθούν αισθητά με τη δραστική μείωση του αριθμού των πλοίων που δεν  ανταποκρίνονται στους σχετικούς κανόνες από τα κοινοτικά ύδατα, χάρη στην αυστηρή εφαρμογή των  διεθνών συμβάσεων, κωδίκων και ψηφισμάτων 7ότι ο έλεγχος της συμμόρφωσης των πλοίων με τα διεθνή  πρότυπα για την ασφάλεια, την πρόληψη της ρύπανσης και τις συνθήκες διαβίωσης και εργασίας επί του  πλοίου, εμπίπτει κυρίως στο κράτος της σημαίας 7 ότι παρατηρείται, όμως, σοβαρό κενό όσον αφορά την  εφαρμογή και την επιβολή των διεθνών αυτών προτύπων από έναν συνεχώς αυξανόμενο αριθμό κρατών της  σημαίας 7 ότι, εφεξής, ο έλεγχος της συμμόρφωσης με τα διεθνή πρότυπα για την ασφάλεια, την πρόληψη  της ρύπανσης και τις συνθήκες διαβίωσης και εργασίας επί του πλοίου, πρέπει επίσης να διασφαλίζεται  από το κράτος του λιμένα 7ότι μια εναρμονισμένη προσέγγιση της αποτελεσματικής επιβολής αυτών των  διεθνών προτύπων από τα κράτη μέλη στα πλοία που πλέουν στα ύδατα που υπάγονται στη δικαιοδοσία  τους, και χρησιμοποιούν τα λιμάνια τους, θα επιτρέψει να αποφευχθούν στρεβλώσεις του ανταγωνισμού  7ότι η ύπαρξη κοινοτικού νομικού πλαισίου για την εναρμόνιση των διαδικασιών επιθεώρησης είναι  βασικής σημασίας για τη διασφάλιση της ομοιογενούς εφαρμογής των αρχών της ασφάλειας της  ναυσιπλοΐας και της πρόληψης της ρύπανσης, η οποία αποτελεί μία από τις βάσεις στις οποίες  στηρίζονται η πολιτική μεταφορών και η πολιτική περιβάλλοντος της Κοινότητας 7ότι η ρύπανση των  θαλασσών είναι, εκ φύσεως, διασυνοριακό φαινόμενο 7 ότι, σύμφωνα με την αρχή της επικουρικότητας,  είναι προτιμότερο να λαμβάνονται προληπτικά μέτρα στον τομέα αυτόν σε κοινοτικό επίπεδο, όσον αφορά  τα προσκείμενα ύδατα των κρατών μελών, δεδομένου ότι τα κράτη μέλη δεν δύνανται να αναλαμβάνουν,  καθένα ξεχωριστά, κατάλληλη και αποτελεσματική δράση 7ότι η έκδοση οδηγίας του Συμβουλίου αποτελεί  την κατάλληλη διαδικασία για τη θέσπιση του νομικού πλαισίου και των εναρμονισμένων κανόνων και  κριτηρίων για τον έλεγχο από το κράτος του λιμένα 7ότι θα πρέπει να αξιοποιηθεί η πείρα που έχει  αποκτηθεί στα πλαίσια του μνημονίου συνεννόησης για τον έλεγχο των πλοίων από το κράτος του λιμένα  (ΜΣ), το οποίο υπεγράφη στο Παρίσι στις 26 Ιανουαρίου 1982 7ότι η εκ μέρους των κρατών μελών  επιθεώρηση του 25 % τουλάχιστον του αριθμού των ξένων πλοίων που καταπλέουν στους λιμένες τους στη  διάρκεια κάθε έτους σημαίνει στην πράξη ότι μεγάλο ποσοστό των πλοίων που κινούνται στην περιοχή  της Κοινότητας σε κάθε δεδομένη στιγμή έχουν υποστεί επιθεώρηση 7ότι θα πρέπει να καταβληθούν  περαιτέρω προσπάθειες για ν' αναπτυχθεί ένα καλύτερο σύστημα προσδιορισμού 7ότι οι κανόνες και  διαδικασίες σχετικά με τις επιθεωρήσεις από το κράτος του λιμένα, συμπεριλαμβανομένων των κριτήριων  σχετικά με την απαγόρευση του απόπλου των πλοίων, πρέπει να είναι εναρμονισμένοι, προκειμένου να  διασφαλιστεί σταθερό επίπεδο αποτελεσματικότητας στο σύνολο των λιμένων, έτσι ώστε να μειωθεί  δραστικά η επιλεκτική χρησιμοποίηση ορισμένων λιμένων προορισμού, με στόχο να αποφευχθεί η  διενέργεια κατάλληλου ελέγχου 7ότι, από τα στατιστικά στοιχεία σχετικά με τις απώλειες, τις  απαγορεύσεις απόπλου και τα ελαττώματα, τα οποία δημοσιεύθηκαν στην ανακοίνωση της Επιτροπής με  τίτλο «Κοινή πολιτική για την ασφάλεια στη θάλασσα» και στην ετήσια έκθεση του ΜΣ, προκύπτει ότι σε  ορισμένες κατηγορίες πλοίων πρέπει να διενεργείται ενισχυμένη επιθεώρηση 7ότι η μη τήρηση των  διατάξεων των σχετικών συμβάσεων πρέπει να διορθώνεται 7 ότι, σε όσα πλοία οφείλουν να λάβουν μέτρα  αποκατάστασης, πρέπει να απαγορεύεται ο απόπλους όταν τα ελαττώματα που αφορούν την τήρηση  συνιστούν σαφώς κίνδυνο για την ασφάλεια, την υγεία ή το περιβάλλον, μέχρις ότου διορθωθούν 7ότι  θα πρέπει να προβλεφθεί δικαίωμα προσφυγής κατά των αποφάσεων απαγόρευσης απόπλου που λαμβάνουν οι  αρμόδιες αρχές, ώστε να αποφεύγεται η λήψη παράλογων αποφάσεων ικανών να προκαλέσουν αδικαιολόγητη  απαγόρευση απόπλου και καθυστέρηση 7ότι η υποδομή του λιμένα στον οποίο διεξάγεται η επιθεώρηση  μπορεί να είναι τέτοια που να οδηγήσει τις αρμόδιες αρχές στην απόφαση να επιτρέψουν στο πλοίο να  μεταβεί σε κατάλληλο επισκευαστικό ναυπηγείο, εφόσον πληρούνται όλες οι προϋποθέσεις για το ταξίδι  αυτό 7 ότι τα πλοία που δεν συμμορφώνονται εξακολουθούν να απειλούν την ασφάλεια, την υγεία και το  περιβάλλον και να απολαύουν εμπορικών πλεονεκτημάτων λόγω της μη συμμόρφωσής τους με τις σχετικές  διατάξεις των συμβάσεων και ότι, κατά συνέπεια, θα πρέπει να απαγορεύεται η πρόσβασή τους σε όλους  τους λιμένες της Κοινότητας 7ότι υπάρχουν περιστάσεις όπου πρέπει να επιτραπεί η είσοδος σ' ένα  πλοίο στο οποίο έχει απαγορευθεί η πρόσβαση στους κοινοτικούς λιμένες 7 ότι, υπ' αυτές τις  συνθήκες, θα πρέπει να του επιτρέπεται η πρόσβαση μόνο σ' ένα συγκεκριμένο λιμένα, υπό την  προϋπόθεση ότι έχουν ληφθεί όλες οι προφυλάξεις που απαιτούνται για την ασφαλή είσοδό του 7ότι,  λόγω του πολύπλοκου χαρακτήρα των απαιτήσεων των συμβάσεων σχετικά με την κατασκευή, τον εξοπλισμό  και την επάνδρωση των πλοίων, των σοβαρών συνεπειών που έχουν οι αποφάσεις των επιθεωρητών και της  ανάγκης να λαμβάνουν οι επιθεωρητές αυτοί τις αποφάσεις τους εντελώς αμερόληπτα, οι επιθεωρήσει  πρέπει να διεξάγονται μόνο από επιθεωρητές που είναι δεόντως εξουσιοδοτημένοι υπάλληλοι του  δημόσιου τομέα ή άλλα τέτοια πρόσωπα, με βαθιές γνώσεις και εμπειρία 7ότι οι πλοηγοί και οι  λιμενικές αρχές είναι σε θέση να παρέχουν χρήσιμες πληροφορίες σχετικά με τα ελαττώματα που  παρουσιάζουν τα πλοία αυτά και τα πληρώματά τους 7ότι η συνεργασία μεταξύ των αρμόδιων αρχών των  κρατών μελών και άλλων αρχών ή φορέων είναι απαραίτητη για τη διασφάλιση της αποτελεσματικής  παρακολούθησης των πλοίων στα οποία επετράπη να συνεχίσουν τον πλου τους με ελαττώματα, και για την  ανταλλαγή πληροφοριών σχετικά με τα ελλιμενισμένα πλοία 7ότι το σύστημα πληροφοριών SIRENAC E, το  οποίο δημιουργήθηκε στο πλαίσιο του ΜΣ, προσφέρει τη δυνατότητα παροχής μεγάλου αριθμού  συμπληρωματικών πληροφοριών που είναι απαραίτητες για την εφαρμογή της παρούσας οδηγίας 7ότι η  δημοσίευση των πληροφοριών σχετικά με τα πλοία που δεν συμμορφώνονται με τα διεθνή πρότυπα όσον  αφορά την ασφάλεια, την υγεία και την προστασία του θαλάσσιου περιβάλλοντος, μπορεί να αποθαρρύνει  αποτελεσματικά τους φορτωτές από τη χρησιμοποίηση των πλοίων αυτών και να αποτελέσει κίνητρο για τη  λήψη μέτρων αποκατάστασης από τους πλοιοκτήτες τους 7ότι ολόκληρο το κόστος της επιθεώρησης πλοίων  που δικαιολογούν απαγόρευση απόπλου θα πρέπει να καταλογίζεται στον πλοιοκτήτη ή τον εφοπλιστή  7ότι θα πρέπει, για τους σκοπούς της εφαρμογής της παρούσας οδηγίας, να ζητηθεί από την επιτροπή  που συγκροτήθηκε βάσει του άρθρου 12 της οδηγίας 93/75/EOK της 13ης Σεπτεμβρίου 1993 για τις  ελάχιστες προδιαγραφές που απαιτούνται για τα πλοία τα οποία κατευθύνονται σε/ή αποπλέουν από  κοινοτικούς λιμένες μεταφέροντας επικίνδυνα ή ρυπογόνα εμπορεύματα (1), να συνδράμει την Επιτροπή  στην προσαρμογή των υποχρεώσεων επιθεώρησης που υπέχουν τα κράτη μέλη, βάσει της κτηθείσας πείρας,  λαμβανομένων υπόψη των εξελίξεων στα πλαίσια του ΜΣ, καθώς επίσης και στην προσαρμογή των  παραρτημάτων, στο βαθμό που χρειάζεται, υπό το πρίσμα των τροποποιήσεων των συμβάσεων, πρωτοκόλλων,  κωδίκων και ψηφισμάτων των οικείων διεθνών οργανισμών, καθώς και του ΜΣ, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1ΣκοπόςΣκοπός της παρούσας οδηγίας είναι να συμβάλει σε μια δραστική  μείωση της ναυσιπλοΐας που δεν ανταποκρίνεται στα σχετικά πρότυπα από τα ύδατα που υπάγονται στη  δικαιοδοσία των κρατών μελών με: - πληρέστερη συμμόρφωση προς το διεθνές και το σχετικό κοινοτικό δίκαιο περί ασφαλούς ναυτιλίας,  προστασίας του θαλάσσιου περιβάλλοντος και συνθηκών διαβίωσης και εργασίας επί των πλοίων,  ανεξαρτήτως σημαίας, - τη θέσπιση κοινών κριτηρίων για έλεγχο των πλοίων από το κράτος του λιμένα και την εναρμόνιση των  διαδικασιών επιθεώρησης και απαγόρευσης απόπλου, λαμβανομένων δεόντως υπόψη των υποχρεώσεων που  αναλαμβάνουν οι ναυτιλιακές αρχές των κρατών μελών στα πλαίσια του μνημονίου συνεννόησης του  Παρισιού για τον έλεγχο των πλοίων από το κράτος του λιμένα (ΜΣ). Άρθρο 2ΟρισμοίΓια τους σκοπούς της παρούσας οδηγίας, συμπεριλαμβανομένων των παραρτημάτων της: 1. Ως «συμβάσεις» νοούνται: - η διεθνής σύμβαση περί γραμμών φορτώσεως πλοίων του 1966 (LL 66), - η διεθνής σύμβαση περί ασφαλείας της ανθρώπινης ζωής εν θαλάσση του 1974 (SOLAS 74), - η διεθνής σύμβαση αποφυγής ρυπάνσεως της θαλάσσης από πλοία του 1973, και το σχετικό πρωτόκολλο  του 1978 (MARPOL 73/78), - η διεθνής σύμβαση για πρότυπα εκπαίδευσης, έκδοσης πιστοποιητικών και τήρησης φυλακών ναυτικών  του 1978 (STCW 78), - η σύμβαση περί διεθνών κανονισμών προς αποφυγήν συγκρούσεων εν θαλάσση του 1972 (COLREG 72), - η διεθνής σύμβαση για την καταμέτρηση της χωρητικότητας των πλοίων του 1969 και η σύμβαση  εμπορικής ναυτιλίας (στοιχειώδεις κανόνες) του 1976 (ΔΓΕ αριθ. 147), - καθώς και τα πρωτόκολλα και οι τροποποιήσεις των συμβάσεων αυτών και οι σχετικοί υποχρεωτικοί  κώδικες, που ισχύουν κατά την ημερομηνία έκδοσης της παρούσας οδηγίας. 2. Ως «ΜΣ» νοείται το μνημόνιο συνεννόησης για τον έλεγχο των πλοίων από το κράτος του λιμένα, το  οποίο υπογράφηκε στο Παρίσι, στις 26 Ιανουαρίου 1982, όπως έχει κατά την ημερομηνία έκδοσης της  παρούσας οδηγίας. 3. Ως «πλοίο» νοείται κάθε ποντοπόρο πλοίο στο οποίο ισχύει μια τουλάχιστον από τις συμβάσεις και  το οποίο φέρει σημαία διαφορετική από τη σημαία του κράτους του λιμένα. 4. Ως «τερματικός σταθμός μακρυά από τις ακτές» νοείται μόνιμη ή πλωτή εξέδρα η οποία λειτουργεί  επί ή άνωθεν της υφαλοκρηπίδας ενός κράτους μέλους. 5. Ως «επιθεωρητής» νοείται υπάλληλος του δημόσιου τομέα ή άλλο πρόσωπο, δεόντως εξουσιοδοτημένο  από την αρμόδια αρχή ενός κράτους μέλους να διενεργεί επιθεωρήσεις ελέγχου του κράτους του λιμένα,  και υπεύθυνο γι' αυτό στην αρμόδια αρχή. 6. Ως «επιθεώρηση» νοείται επίσκεψη επί του πλοίου με σκοπό τον έλεγχο τόσο της ισχύος των σχετικών  πιστοποιητικών και άλλων εγγράφων όσο και της κατάστασης του πλοίου, του εξοπλισμού του και του  πληρώματος, καθώς και των συνθηκών διαβίωσης και εργασίας του πληρώματος. 7. Ως «λεπτομερέστερη επιθεώρηση» νοείται επιθεώρηση κατά την οποία ολόκληρο το πλοίο, ο εξοπλισμός  και το πλήρωμα του, ή μέρος αυτών, ανάλογα με την περίπτωση, υποβάλλονται σε διεξοδική επιθεώρηση,  στις περιπτώσεις που αναφέρονται στο άρθρο 6 παράγραφος 3, όσον αφορά την κατασκευή του πλοίου, τον  εξοπλισμό του, την επάνδρωσή του, τις συνθήκες διαβίωσης και εργασίας και τη συμμόρφωση με τις  επιχειρησιακές διαδικασίες που ισχύουν στο πλοίο. 8. Ως «ενισχυμένη επιθεώρηση» νοείται επιθεώρηση όπως ορίζεται στο άρθρο 7. 9. Ως «απαγόρευση απόπλου» νοείται ρητή απαγόρευση του απόπλου ενός πλοίου λόγω διαπιστωθέντων  ελαττωμάτων τα οποία, μεμονωμένα ή από κοινού, καθιστούν το πλοίο αναξιόπλουν. 10. Ως «παύση λειτουργίας» νοείται ρητή απαγόρευση της συνέχισης μιας λειτουργίας ενός πλοίου λόγω  διαπιστωθέντων ελαττωμάτων τα οποία, μεμονωμένα ή από κοινού, καθιστούν τη συνέχιση της λειτουργίας  επικίνδυνη. Άρθρο 3Πεδίο εφαρμογής1. Η παρούσα οδηγία εφαρμόζεται σε όλα τα πλοία και τα πληρώματά τους τα  οποία: - προσεγγίζουν σε λιμένα κράτους μέλους ή σε τερματικό σταθμό μακρυά από την ακτή ή- είναι  αγκυροβολημένα στα ανοικτά ενός τέτοιου λιμένα ή ενός τέτοιου σταθμού. Το παρόν άρθρο δεν θίγει τα δικαιώματα επέμβασης ενός κράτους μέλους δυνάμει των σχετικών διεθνών  συμβάσεων. 2. Για τα πλοία ολικής χωρητικότητας κάτω των 500 τόνων μικτού φορτίου, τα κράτη μέλη εφαρμόζουν  τις απαιτήσεις οικείας σύμβασης οι οποίες έχουν εφαρμογή και, στο μέτρο που δεν ισχύει σύμβαση,  λαμβάνουν τα αναγκαία μέτρα ώστε να εξασφαλιστεί ότι τα πλοία αυτά θα παύσουν να είναι σαφώς  επικίνδυνα για την ασφάλεια, την υγεία ή το περιβάλλον. Κατά την εφαρμογή της παρούσας παραγράφου,  τα κράτη μέλη εμπνέονται από το παράρτημα 1 του ΜΣ. 3. Κατά την επιθεώρηση πλοίου το οποίο φέρει τη σημαία κράτους το οποίο δεν είναι μέρος μιας  σύμβασης, τα κράτη μέλη φροντίζουν ώστε η μεταχείριση που παραχωρείται στο πλοίο αυτό και το  πλήρωμά του να μην είναι ευνοϊκότερη από εκείνη που χορηγείται σε ένα πλοίο που φέρει τη σημαία  κράτους το οποίο είναι μέρος της σύμβασης αυτής. 4. Τα αλιευτικά σκάφη, τα πολεμικά πλοία, τα βοηθητικά πλοία, τα ξύλινα πλοία πρωτόγονης  κατασκευής, τα σκάφη που ανήκουν σε δημόσιες αρχές και χρησιμοποιούνται για μη εμπορικούς σκοπούς  και τα σκάφη αναψυχής που δεν χρησιμοποιούνται για εμπορικούς σκοπούς, εξαιρούνται από το πεδίο  εφαρμογής της παρούσας οδηγίας. Άρθρο 4Οργανισμός επιθεώρησηςΤα κράτη μέλη διατηρούν κατάλληλες εθνικές διοικητικές υπηρεσίες  στον ναυτιλιακό τομέα, εφεξής καλούμενες «αρμόδιες αρχές», για την επιθεώρηση των πλοίων και  λαμβάνουν όλα τα δέοντα μέτρα για να εξασφαλίζουν ότι οι αρμόδιες αρχές τους εκτελούν τα καθήκοντά  τους όπως ορίζεται στην παρούσα οδηγία. Άρθρο 5Υποχρεώσεις επιθεώρησης1. Η αρμόδια αρχή κάθε κράτους μέλους διεξάγει, κάθε χρόνο,  συνολικό αριθμό επιθεωρήσεων που αντιστοιχεί στο 25 % τουλάχιστον του αριθμού των πλοίων που  καταπλέουν στους λιμένες του κατά τη διάρκεια ενός αντιπροσωπευτικού ημερολογιακού έτους. 2. Κατά την επιλογή των προς επιθεώρηση πλοίων, η αρμόδια αρχή δίνει προτεραιότητα στα πλοία που  αναφέρονται στο παράρτημα I. 3. Τα κράτη μέλη δεν επιθεωρούν πλοία τα οποία έχουν επιθεωρηθεί από άλλα κράτη μέλη κατά το  τελευταίο εξάμηνο, εφόσον: - το πλοίο δεν αναφέρεται στο παράρτημα I, και- δεν έχουν αναφερθεί ελαττώματα κατά την  προηγούμενη επιθεώρηση, και- δεν υπάρχουν σαφείς λόγοι για τη διεξαγωγή επιθεώρησης. 4. Οι διατάξεις της παραγράφου 3 δεν εφαρμόζονται στους επιχειρησιακούς ελέγχους που προβλέπονται  ειδικά από τις συμβάσεις. 5. Τα κράτη μέλη και η Επιτροπή συνεργάζονται για την ανάπτυξη προτεραιοτήτων και πρακτικών που θα  επιτρέψουν τον καλύτερο προσδιορισμό των πλοίων που παρουσιάζουν μεγαλύτερη πιθανότητα να είναι  ελαττωματικά. Οι τυχόν μεταγενέστερες τροποποιήσεις του παρόντος άρθρου, εκτός από τον αριθμό 25 % που αναφέρεται  στην παράγραφο 1, πραγματοποιούνται σύμφωνα με τις διατάξεις του άρθρου 19. Άρθρο 6Διαδικασία επιθεώρησης1. Η αρμόδια αρχή διασφαλίζει ότι ο επιθεωρητής, τουλάχιστον: α) ελέγχει τα πιστοποιητικά και τα έγγραφα που αναφέρονται στο παράρτημα II, στο μέτρο που  προβλέπεται 7β) βεβαιώνεται για τη γενική κατάσταση του πλοίου, συμπεριλαμβανομένου του  μηχανοστασίου και των ενδιαιτημάτων, και συμπεριλαμβανομένων των συνθηκών υγιεινής. 2. Ο επιθεωρητής μπορεί να εξετάζει όλα τα σχετικά πιστοποιητικά και έγγραφα, εκτός από εκείνα που  αναφέρονται στο παράρτημα II, τα οποία πρέπει να υπάρχουν επί του πλοίου σύμφωνα με τις συμβάσεις. 3. Όταν υπάρχουν σαφείς λόγοι για να πιστεύεται, ύστερα από την επιθεώρηση που αναφέρεται στις  παραγράφους 1 και 2, ότι η κατάσταση ενός πλοίου ή του εξοπλισμού του, ή του πληρώματός του, δεν  ανταποκρίνεται ουσιαστικά στις σχετικές απαιτήσεις μιας σύμβασης, διεξάγεται λεπτομερέστερη  επιθεώρηση, συμπεριλαμβανομένου του περαιτέρω ελέγχου της συμμόρφωσης με τις απαιτήσεις των  επιχειρησιακών διαδικασιών που ισχύουν στο πλοίο. Υπάρχουν «σαφείς λόγοι» όταν ο επιθεωρητής έχει ενδείξεις οι οποίες, κατά την επαγγελματική του  κρίση, δικαιολογούν λεπτομερέστερη επιθεώρηση του πλοίου, του εξοπλισμού του ή του πληρώματός του. Το παράρτημα III περιλαμβάνει παραδείγματα «σαφών λόγων». 4. Πρέπει επίσης να τηρούνται οι σχετικές διαδικασίες και κατευθυντήριες γραμμές του παραρτήματος  IV για τον έλεγχο των πλοίων. Άρθρο 7Ενισχυμένη επιθεώρηση ορισμένων πλοίων1. Όταν υπάρχουν σαφείς λόγοι για λεπτομερή  επιθεώρηση ενός πλοίου που ανήκει στις κατηγορίες του παραρτήματος V, τα κράτη μέλη εξασφαλίζουν  ότι διεξάγεται ενισχυμένη επιθεώρηση. 2. Το παράρτημα V τμήμα Β περιλαμβάνει μη υποχρεωτικές κατευθυντήριες γραμμές για τη διεξαγωγή  ενισχυμένης επιθεώρησης. 3. Τα πλοία αναφέρονται στην παράγραφο 1 υποβάλλονται μία μόνον φορά ανά δωδεκάμηνο σε ενισχυμένη  επιθεώρηση από οποιαδήποτε αρμόδια αρχή των κρατών μελών. Ωστόσο, τα πλοία αυτά μπορούν να  υποβάλλονται στην επιθεώρηση που προβλέπεται στο άρθρο 6 παράγραφοι 1 και 2. 4. Για τα επιβατηγά πλοία που λειτουργούν τακτικά από ή προς λιμένα κράτους μέλους, η ενισχυμένη  επιθεώρηση κάθε πλοίου διεξάγεται από την αρμόδια αρχή αυτού του κράτους μέλους. Όταν ένα επιβατηγό  πλοίο ενεργεί τακτικά πλόες μεταξύ λιμένων κρατών μελών, η ενισχυμένη επιθεώρηση διεξάγεται από ένα  από τα κράτη μεταξύ των οποίων το πλοίο ενεργεί πλόες. Άρθρο 8Έκθεση επιθεώρησης που υποβάλλεται στον πλοίαρχο1. Μετά την περάτωση μιας επιθεώρησης,  μιας λεπτομερέστερης επιθεώρησης ή μιας ενισχυμένης επιθεώρησης, ο επιθεωρητής υποβάλλει στον  πλοίαρχο ένα έγγραφο με τη μορφή που ορίζεται στο παράρτημα 3 του ΜΣ, στο οποίο αναφέρονται τα  πορίσματα της επιθεώρησης και οι λεπτομέρειες των τυχόν αποφάσεων που λαμβάνει ο επιθεωρητής, και  τα μέτρα αποκατάστασης που πρέπει να ληφθούν από τον πλοίαρχο, τον πλοιοκτήτη ή τον εφοπλιστή. 2. Σε περίπτωση ελαττωμάτων που δικαιολογούν την απαγόρευση απόπλου πλοίου, το έγγραφο που  παρέχεται στον πλοίαρχο σύμφωνα με την παράγραφο 1 περιλαμβάνει πληροφορίες σχετικά με τη  μελλοντική δημοσίευση της απαγόρευσης απόπλου σύμφωνα με τις διατάξεις της παρούσας οδηγίας. Άρθρο 9Αποκατάσταση ελαττωμάτων και απαγόρευση απόπλου1. Η αρμόδια αρχή βεβαιώνεται ότι τα  τυχόν ελαττώματα που επιβεβαιώνονται ή αποκαλύπτονται κατά την επιθεώρηση που αναφέρεται στα άρθρα  6 και 7 αποκαθίστανται ή θα αποκατασταθούν σύμφωνα με τις συμβάσεις. 2. Εάν τα ελαττώματα συνιστούν σαφή κίνδυνο για την ασφάλεια, την υγεία ή το περιβάλλον, η αρμόδια  αρχή του κράτους του λιμένα στον οποίο επιθεωρείται το πλοίο φροντίζει να απαγορευθεί ο απόπλους ή  να παύσει η λειτουργία σε σχέση με την οποία αποκαλύφθηκαν τα ελαττώματα. Η απαγόρευση απόπλου ή η  παύση λειτουργίας αίρεται μόνον όταν εξαλειφθεί ο κίνδυνος ή όταν η αρχή αυτή βεβαιωθεί ότι το  πλοίο μπορεί, υπό τις τυχόν αναγκαίες προϋποθέσεις, να αποπλεύσει ή ότι μπορεί να αναληφθεί εκ νέου  η λειτουργία, χωρίς κίνδυνο για την ασφάλεια και την υγεία των επιβατών ή του πληρώματος, ή κίνδυνο  για άλλα πλοία, ή χωρίς να υπάρχει υπερβολική απειλή βλάβης του θαλάσσιου περιβάλλοντος. 3. Όταν ασκεί την επαγγελματική του κρίση ως προς το εάν πρέπει ή όχι να απαγορευθεί ο απόπλους  ενός πλοίου, ο επιθεωρητής εφαρμόζει τα κριτήρια του παραρτήματος VI. 4. Σε εξαιρετικές περιπτώσεις, όταν η γενική κατάσταση του πλοίου σαφώς δεν ανταποκρίνεται προς τα  σχετικά πρότυπα, η αρμόδια αρχή μπορεί να αναστέλλει την επιθεώρησή του, μέχρις ότου οι αρμόδιοι  λάβουν τα αναγκαία μέτρα για να εξασφαλίσουν ότι το πλοίο ανταποκρίνεται στις σχετικές απαιτήσεις  των συμβάσεων. 5. Εάν οι επιθεωρήσεις που αναφέρονται στα άρθρα 6 και 7 οδηγήσουν σε απαγόρευση απόπλου, η αρμόδια  αρχή ενημερώνει, αμέσως και γραπτώς, τη διοίκηση του κράτους του οποίου το πλοίο δικαιούται να  φέρει τη σημαία (εφεξής αποκαλούμενη «διοίκηση της σημαίας»), ή τον πρόξενο ή, απουσία του, τον  πλησιέστερο διπλωματικό αντιπρόσωπο, για όλες τις περιστάσεις οι οποίες κατέστησαν αναγκαία αυτή  την επέμβαση. Επιπλέον, απευθύνεται κοινοποίηση, όπου απαιτείται, στους οριζόμενους επιθεωρητές ή  στους αναγνωρισμένους οργανισμούς που είναι υπεύθυνοι για την έκδοση των πιστοποιητικών του πλοίου  αυτού. 6. Οι διατάξεις της παρούσας οδηγίας δεν θίγουν τις πρόσθετες απαιτήσεις των συμβάσεων περί των  διαδικασιών κοινοποίησης και αναφοράς που αφορούν τον έλεγχο από το κράτος του λιμένα. 7. Κατά την άσκηση του ελέγχου από το κράτος του λιμένα σύμφωνα με την παρούσα οδηγία, πρέπει να  καταβάλλεται κάθε δυνατή προσπάθεια ώστε να αποφεύγεται η αδικαιολόγητη απαγόρευση απόπλου ή η  καθυστέρηση ενός πλοίου. Σε περίπτωση αδικαιολόγητης απαγόρευσης απόπλου ή καθυστέρησης, ο  πλοιοκτήτης ή ο εφοπλιστής δικαιούνται αποζημίωσης για τις τυχόν απώλειες ή ζημία που υπέστησαν. Σε  περίπτωση δήθεν αδικαιολόγητης απαγόρευσης απόπλου ή καθυστέρησης, το βάρος της απόδειξης φέρει ο  πλοιοκτήτης ή ο εφοπλιστής του πλοίου. Άρθρο 10Δικαίωμα προσφυγής1. Ο πλοιοκτήτης ή ο εφοπλιστής ενός πλοίου ή ο εκπρόσωπός του στο  κράτος μέλος έχει δικαίωμα προσφυγής κατά μιας απόφασης απαγορεύσεως απόπλου της αρμόδιας αρχής. Η  προσφυγή δεν αναστέλλει την απαγόρευση απόπλου. 2. Τα κράτη μέλη θεσπίζουν και διατηρούν κατάλληλες διαδικασίες για το σκοπό αυτό σύμφωνα με την  εθνική τους νομοθεσία. 3. Η αρμόδια αρχή ενημερώνει δεόντως τον πλοίαρχο του πλοίου που αναφέρεται στην παράγραφο 1 για το  δικαίωμα προσφυγής. Άρθρο 11Παρακολούθηση των επιθεωρήσεων και απαγόρευση απόπλου1. Όταν τα ελαττώματα που  αναφέρονται στο άρθρο 9 παράγραφος 2 δεν είναι δυνατόν να αποκατασταθούν στο λιμένα επιθεώρησης, η  αρμόδια αρχή του κράτους μέλους αυτού μπορεί να επιτρέψει στο πλοίο αυτό να πλεύσει στο πλησιέστερο  διαθέσιμο κατάλληλο επισκευαστικό ναυπηγείο, το οποίο επιλέγεται από τον πλοίαρχο και τις οικείες  αρχές, εφόσον τηρούνται οι προϋποθέσεις τις οποίες καθορίζει η αρμόδια αρχή του κράτους της σημαίας  και για τις οποίες συμφωνεί αυτό το κράτος μέλος. Οι προϋποθέσεις αυτές εξασφαλίζουν ότι το πλοίο  μπορεί να πλεύσει χωρίς κίνδυνο για την ασφάλεια και την υγεία των επιβατών ή του πληρώματος, ή  κίνδυνο για άλλα πλοία, ή χωρίς να υπάρχει υπερβολική απειλή βλάβης του θαλάσσιου περιβάλλοντος. 2. Στις περιπτώσεις που αναφέρονται στην παράγραφο 1, η αρμόδια αρχή του κράτους μέλους στο λιμένα  επιθεώρησης απευθύνει κοινοποίηση στην αρμόδια αρχή του κράτους στο οποίο ευρίσκεται το  επισκευαστικό ναυπηγείο, στα μέρη που αναφέρονται στο άρθρο 9 παράγραφος 5 και σε κάθε άλλη αρχή,  ανάλογα με την περίπτωση, σχετικά με όλες τις προϋποθέσεις του ταξιδιού. 3. Η κοινοποίηση στα μέρη που αναφέρεται στην παράγραφο 2 πραγματοποιείται σύμφωνα με το παράρτημα  2 του ΜΣ. Η αρμόδια αρχή ενός κράτους μέλους, στην οποία απευθύνεται η κοινοποίηση αυτή, γνωστοποιεί στην  κοινοποιούσα αρχή τα λαμβανόμενα μέτρα. 4. Τα κράτη μέλη λαμβάνουν μέτρα για να εξασφαλίζουν ότι στα πλοία τα οποία αναφέρονται στην  παράγραφο 1 και τα οποία αποπλέουν: i) χωρίς την πλήρωση των προϋποθέσεων που καθορίζει η αρμόδια αρχή οποιουδήποτε κράτους μέλους στο  λιμένα επιθεώρησης ήii) έχοντας αρνηθεί να συμμορφωθούν προς τις εφαρμοστέες απαιτήσεις των  συμβάσεων, μη μεταβαίνοντας στο οριζόμενο επισκευαστικό ναυπηγείο, απαγορεύεται η είσοδος σε οποιοδήποτε λιμένα εντός της Κοινότητας, μέχρις ότου ο πλοιοκτήτης ή ο  εφοπλιστής αποδείξει στην αρμόδια αρχή του κράτους μέλους στο οποίο το πλοίο ευρέθη ελαττωματικό  ότι το πλοίο ανταποκρίνεται πλήρως σε όλες τις εφαρμοστέες απαιτήσεις των συμβάσεων. 5. Στις περιπτώσεις που αναφέρονται στην παράγραφο 4 σημείο i), η αρμόδια αρχή του κράτους μέλους  στο οποίο ένα πλοίο ευρέθη ελαττωματικό ενημερώνει αμέσως τις αρμόδιες αρχές όλων των άλλων κρατών  μελών. Στις περιπτώσεις που αναφέρονται στην παράγραφο 4 σημείο ii), η αρμόδια αρχή του κράτους μέλους στο  οποίο ευρίσκεται το επισκευαστικό ναυπηγείο ενημερώνει αμέσως τις αρμόδιες αρχές όλων των άλλων  κρατών μελών. Πριν απαγορεύσει την είσοδο, το κράτος μέλος μπορεί να ζητά διαβουλεύσεις με τη διοίκηση της  σημαίας του συγκεκριμένου πλοίου. 6. Παρά τις διατάξεις της παραγράφου 4, η αρμόδια αρχή ενός κράτους μπορεί να επιτρέπει την είσοδο  σε ένα συγκεκριμένο λιμένα αυτού του κράτους σε περίπτωση ανωτέρας βίας ή για σημαντικούς λόγους  ασφαλείας ή για να μειωθεί ή να ελαχιστοποιηθεί ο κίνδυνος ρύπανσης, ή για την αποκατάσταση  ελαττωμάτων, υπό την προϋπόθεση όμως ότι ο πλοιοκτήτης, ο εφοπλιστής ή ο πλοίαρχος του  συγκεκριμένου πλοίου θα λάβουν τα κατάλληλα μέτρα, τα οποία να ικανοποιούν την αρμόδια αρχή του  κράτους μέλους, για την ασφαλή είσοδο. Άρθρο 12Επαγγελματικά προσόντα των επιθεωρητών1. Οι επιθεωρήσεις διεξάγονται μόνον από  επιθεωρητές που πληρούν τα κριτήρια για τα προσόντα που αναφέρονται στο παράρτημα VII. 2. Όταν η αρμόδια αρχή του κράτους του λιμένα δεν διαθέτει άτομα με την απαιτούμενη επαγγελματική  πείρα, ο επιθεωρητής της αρμόδιας αυτής αρχής μπορεί να επικουρείται από οποιοδήποτε άτομο με την  απαιτούμενη πείρα. 3. Οι επιθεωρητές που πραγματοποιούν ελέγχους του κράτους του λιμένα και τα άτομα που τους  επικουρούν δεν πρέπει να έχουν εμπορικά συμφέροντα ούτε στο λιμένα επιθεώρησης, ούτε στα  επιθεωρούμενα πλοία, οι δε επιθεωρητές δεν πρέπει να απασχολούνται ή να αναλαμβάνουν εργασίες για  λογαριασμό μη κυβερνητικών οργανισμών που εκδίδουν προβλεπόμενα από το νόμο πιστοποιητικά ή  πιστοποιητικά ταξινόμησης ή οι οποίοι διενεργούν τις επιθεωρήσεις που απαιτούνται για τη χορήγηση  των πιστοποιητικών αυτών σε πλοία. 4. Κάθε επιθεωρητής πρέπει να φέρει προσωπικό έγγραφο, υπό τη μορφή δελτίου ταυτότητας, το οποίο  εκδίδεται από την αρμόδια αρχή του σύμφωνα με την εθνική νομοθεσία και το οποίο να αναφέρει ότι ο  επιθεωρητής είναι εξουσιοδοτημένος να διεξάγει επιθεωρήσεις. Ένα κοινό υπόδειγμα για το δελτίο αυτό ταυτότητας καταρτίζεται σύμφωνα με τη διαδικασία του άρθρου  19. Άρθρο 13Αναφορές πλοηγών και λιμενικών αρχών1. Οι πλοηγοί των κρατών μελών, οι οποίοι  προσορμίζουν και αποπροσορμίζουν πλοία ή οι οποίοι αναλαμβάνουν να οδηγήσουν πλοία που καταπλέουν  σε ένα λιμένα ενός κράτους μέλους, ενημερώνουν αμέσως την αρμόδια αρχή του κράτους του λιμένα ή το  παράκτιο κράτος, ανάλογα με την περίπτωση, όποτε πληροφορούνται, κατά την άσκηση των κανονικών  καθηκόντων τους, ότι υπάρχουν ελαττώματα τα οποία ενδεχομένως μειώνουν την ασφάλεια ναυσιπλοΐας του  πλοίου, ή τα οποία ενδέχεται να συνιστούν απειλή βλάβης του θαλάσσιου περιβάλλοντος. 2. Εάν οι λιμενικές αρχές, κατά την άσκηση των κανονικών καθηκόντων τους, πληροφορηθούν ότι ένα  πλοίο που ευρίσκεται στο λιμένα τους παρουσιάζει ελαττώματα τα οποία θίγουν την ασφάλεια του πλοίου  ή συνιστούν υπερβολική απειλή βλάβης του θαλάσσιου περιβάλλοντος, ενημερώνουν αμέσως την αρμόδια  αρχή του οικείου κράτους του λιμένα. Άρθρο 14Συνεργασία1. Κάθε κράτος μέλος λαμβάνει μέτρα για τη συνεργασία μεταξύ της αρμόδιας  αρχής του, των λιμενικών αρχών του και άλλων συναφών αρχών ή εμπορικών οργανώσεων, ώστε να  εξασφαλίζεται ότι η αρμόδια αρχή του μπορεί να λαμβάνει όλες τις σχετικές πληροφορίες για τα πλοία  που καταπλέουν στους λιμένες του. 2. Τα κράτη μέλη διατηρούν μέτρα για την ανταλλαγή πληροφοριών και τη συνεργασία μεταξύ της  αρμόδιας αρχής τους και των αρμόδιων αρχών όλων των άλλων κρατών μελών και διατηρούν το  δημιουργηθέντα επιχειρησιακό σύνδεσμο μεταξύ της αρμόδιας αρχής τους, της Επιτροπής και του  συστήματος πληροφοριών SIRENAC E, που έχει συσταθεί στο Saint Malo της Γαλλίας. 3. Οι πληροφορίες που αναφέρονται στην παράγραφο 2 είναι οι πληροφορίες που ορίζονται στο παράρτημα  4 του ΜΣ, καθώς και οι πληροφορίες που απαιτούνται δυνάμει του άρθρου 15 της παρούσας οδηγίας. Άρθρο 15Δημοσίευση απαγορεύσεων απόπλουΑνά τρίμηνο τουλάχιστον, κάθε αρμόδια αρχή δημοσιεύει  στοιχεία των πλοίων των οποίων απαγορεύθηκε ο απόπλους κατά το προηγούμενο τρίμηνο και στα οποία  απαγορεύθηκε ο απόπλους περισσότερες από μία φορές κατά τους τελευταίους 24 μήνες. Η δημοσίευση των  στοιχείων περιλαμβάνει τα ακόλουθα: - το όνομα του πλοίου, - το όνομα του πλοιοκτήτη ή του εφοπλιστή του πλοίου, - τον αριθμό IMO, - το κράτος της σημαίας, - τον νηογνώμονα, όπου απαιτείται, και, ενδεχομένως, οποιαδήποτε άλλη αρχή έχει εκδώσει  πιστοποιητικά για το πλοίο αυτό σύμφωνα με τις συμβάσεις για λογαριασμό του κράτους της σημαίας, - τους λόγους της απαγόρευσης απόπλου, - το λιμένα και την ημερομηνία της απαγόρευσης απόπλου. Άρθρο 16Επιστροφή δαπανών1. Όταν κατά τις επιθεωρήσεις που αναφέρονται στα άρθρα 6 και 7  επιβεβαιώνονται ή αποκαλύπτονται ελαττώματα σε σχέση με τις απαιτήσεις μιας σύμβασης τα οποία  δικαιολογούν την απαγόρευση απόπλου ενός πλοίου, όλες οι δαπάνες, σε μια κανονική λογιστική  περίοδο, οι οποίες σχετίζονται με την επιθεώρηση, καλύπτονται από τον πλοιοκτήτη ή τον εφοπλιστή ή  τον εκπρόσωπό του στο κράτος του λιμένα. 2. Όλες οι δαπάνες, οι οποίες σχετίζονται με τις επιθεωρήσεις που διεξάγει η αρμόδια αρχή κράτους  μέλους, σύμφωνα με το άρθρο 11 παράγραφος 4, επιβαρύνουν τον πλοιοκτήτη ή τον εφοπλιστή του  πλοίου. 3. Η απαγόρευση απόπλου αίρεται μόνον όταν καταβληθεί όλο το ποσό ή δοθεί επαρκής εγγύηση για την  απόδοση των δαπανών. Άρθρο 17Στοιχεία για την παρακολούθηση της εφαρμογής1. Τα κράτη μέλη παρέχουν τα ακόλουθα  στοιχεία στην Επιτροπή και στη γραμματεία του ΜΣ: - αριθμός επιθεωρητών που εργάζονται για λογαριασμό τους για τη διεξαγωγή επιθεώρησης του κράτους  του λιμένα σύμφωνα με την παρούσα οδηγία. Για τις αρχές στις οποίες οι επιθεωρητές ασχολούνται  μόνον, με μερική απασχόληση, με επιθεωρήσεις του κράτους του λιμένα, ο αριθμός αυτός πρέπει να  μετατρέπεται σε ισοδύναμο αριθμό επιθεωρητών πλήρους απασχόλησης, - αριθμός πλοίων που προσήγγισαν στους λιμένες τους κατά τη διάρκεια ενός αντιπροσωπευτικού  ημερολογιακού έτους κατά την τελευταία πενταετία. 2. Τα στοιχεία που αναφέρονται στην παράγραφο 1 διαβιβάζονται εντός τριών μηνών από την έναρξη  ισχύος της παρούσας οδηγίας και, στη συνέχεια, μέχρι την 1η Οκτωβρίου, κάθε τρία ημερολογιακά έτη. Άρθρο 18Κανονιστική επιτροπήΗ Επιτροπή επικουρείται από την επιτροπή που συστάθηκε με το άρθρο  12 της οδηγίας 93/75/EOK σύμφωνα με τη διαδικασία του άρθρου αυτού. Άρθρο 19Διαδικασία τροποποίησηςΗ παρούσα οδηγία μπορεί να τροποποιείται με τη διαδικασία που  ορίζεται στο άρθρο 18, προκειμένου: α) να αναπροσαρμόζονται οι υποχρεώσεις επιθεώρησης και δημοσίευσης των κρατών μελών οι οποίες  αναφέρονται στο άρθρο 5, εκτός από τον αριθμό 25 % της παραγράφου 1, και στα άρθρα 6, 7 και 15  βάσει της πείρας που αποκτήθηκε από την εφαρμογή της παρούσας οδηγίας και λαμβάνοντας υπόψη τις  εξελίξεις του ΜΣ 7β) να αναπροσαρμόζονται τα παραρτήματα, προκειμένου να λαμβάνονται υπόψη  τροποποιήσεις, οι οποίες έχουν τεθεί σε ισχύ, των συμβάσεων, των πρωτοκόλλων, των κωδίκων και των  ψηφισμάτων αρμόδιων διεθνών οργανισμών και του ΜΣ. Άρθρο 20Εφαρμογή1. Τα κράτη μέλη θεσπίζουν τις νομοθετικές, κανονιστικές και διοικητικές  διατάξεις που είναι αναγκαίες για την εφαρμογή της παρούσας οδηγίας έως τις 30 Ιουνίου 1996, το  αργότερο. Ενημερώνουν αμέσως την Επιτροπή σχετικά. 2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για  την αναφορά αυτή καθορίζονται από τα κράτη μέλη. 3. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που  θεσπίζουν στον τομέα ο οποίος διέπεται από την παρούσα οδηγία. Άρθρο 21Η παρούσα οδηγία αρχίζει ισχύει την εικοστή ημέρα από τη δημοσίευσή της. Άρθρο 22Η παρούσα οδηγία απευθύνεται στα κράτη μέλη. Λουξεμβούργο, 19 Ιουνίου 1995. Για το ΣυμβούλιοΟ ΠρόεδροςB. PONS(1) ΕΕ αριθ. C 107 της 15. 4. 1994, σ. 14  και ΕΕ αριθ. C 347 της 8. 12. 1995, σ. 15. (2) ΕΕ αριθ. C 393 της 31. 12. 1994, σ. 50. (3) Γνώμη του Ευρωπαϊκού Κοινοβουλίου της 27ης Οκτωβρίου 1994 (ΕΕ αριθ. C 347 της 8. 12. 1994, σ.  15), κοινή θέση του Συμβουλίου της 14ης Μαρτίου 1995 (ΕΕ αριθ. C 93 της 13. 4. 1995, σ. 25) και  απόφαση του Ευρωπαϊκού Κοινοβουλίου της 18ης Μαΐου 1995 (δεν έχει ακόμα δημοσιευθεί στην Επίσημη  Εφημερίδα). (4) ΕΕ αριθ. C 271 της 7. 10. 1993, σ. 1. (1) ΕΕ αριθ. L 247 της 5. 10. 1993, σ. 19.  ΠΑΡΑΡΤΗΜΑ IΠΛΟΙΑ ΠΡΟΣ ΕΠΙΘΕΩΡΗΣΗ ΚΑΤΑ ΠΡΟΤΕΡΑΙΟΤΗΤΑ [που αναφέρονται στο άρθρο 5  παράγραφος 2 (*)]1. Πλοία που προσεγγίζουν σε λιμένα κράτους μέλους για πρώτη φορά ή ύστερα από  απουσία δώδεκα μηνών τουλάχιστον. Όταν εφαρμόζουν το κριτήριο αυτό, τα κράτη μέλη λαμβάνουν υπόψη  τους και τις επιθεωρήσεις που διεξήχθησαν από μέρη του ΜΣ. Εάν δεν υπάρχουν κατάλληλα στοιχεία για  το σκοπό αυτό, τα κράτη μέλη βασίζονται στα διαθέσιμα στοιχεία του SIRENAC E και επιθεωρούν τα  πλοία που δεν καταχωρήθηκαν στη βάση δεδομένων του SIRENAC E, μετά την έναρξη ισχύος αυτής της  βάσης δεδομένων την 1η Ιανουαρίου 1993. 2. Πλοία που φέρουν τη σημαία κράτους το οποίο περιλαμβάνεται στον πίνακα κυλιόμενων μέσων όρων  τριετίας, ο οποίος αναγράφει τα πλοία με συχνότητα απαγορεύσεων απόπλου και καθυστερήσεων άνω του  μέσου όρου και ο οποίος δημοσιεύεται στην ετήσια έκθεση του ΜΣ. 3. Πλοία στα οποία επετράπη να αποπλεύσουν από λιμένα κράτους μέλους υπό την προϋπόθεση ότι τα  διαπιστωθέντα ελαττώματα θα αποκατασταθούν μέσα σε συγκεκριμένη προθεσμία, μετά τη λήξη της  προθεσμίας αυτής. 4. Πλοία για τα οποία οι πλοηγοί ή οι λιμενικές αρχές ανέφεραν ότι έχουν ελαττώματα τα οποία  ενδέχεται να θίγουν την ασφαλή πλεύση τους σύμφωνα με την οδηγία 93/75/EOK και το άρθρο 13 της  παρούσας οδηγίας. 5. Πλοία των οποίων τα υποχρεωτικά πιστοποιητικά για τη ναυπήγηση και τον εξοπλισμό τους, τα οποία  εκδίδονται σύμφωνα με τις συμβάσεις, και τα πιστοποιητικά κατάταξης, έχουν εκδοθεί από οργανισμούς  που δεν είναι αναγνωρισμένοι σύμφωνα με την οδηγία 94/57/EK του Συμβουλίου της 22ας Νοεμβρίου 1994  σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για  τις συναφείς δραστηριότητες των ναυτικών αρχών (1). 6. Πλοία τα οποία παρέλειψαν να συμμορφωθούν με τις υποχρεώσεις που προβλέπονται από την οδηγία  93/75/EOK. 7. Πλοία που ανήκουν σε κατηγορία για την οποία έχει αποφασιστεί ενισχυμένη επιθεώρηση (σύμφωνα με  το άρθρο 7 της παρούσας οδηγίας). 8. Πλοία τα οποία έχουν απωλέσει την κλάση τους για λόγους ασφαλείας κατά τους προηγούμενους έξι  μήνες. (*) Η σειρά των κριτηρίων δεν συνιστά και ιεράρχησή τους. (1) ΕΕ αριθ. L 319 της 12. 12. 1994, σ. 20.  ΠΑΡΑΡΤΗΜΑ IIΚΑΤΑΛΟΓΟΣ ΠΙΣΤΟΠΟΙΗΤΙΚΩΝ ΚΑΙ ΕΓΓΡΑΦΩΝ (τα οποία αναφέρονται στο άρθρο 6  παράγραφος 1)1. Διεθνές πρωτόκολλο καταμέτρησης της χωρητικότητας του πλοίου (1969). 2. - Πιστοποιητικό ασφαλείας επιβατηγού πλοίου, - πιστοποιητικό ασφαλείας όσον αφορά τη ναυπήγηση φορτηγού πλοίου, - πιστοποιητικό ασφαλείας όσον αφορά τον εξοπλισμό φορτηγού πλοίου, - πιστοποιητικό ασφαλείας ραδιοτηλεγραφίας φορτηγού πλοίου, - πιστοποιητικό ασφαλείας ραδιοτηλεφωνίας φορτηγού πλοίου, - πιστοποιητικό ασφαλείας ασυρμάτου φορτηγού πλοίου, - πιστοποιητικό εξαίρεσης, - πιστοποιητικό ασφαλείας φορτηγών πλοίων. 3. Διεθνές πιστοποιητικό καταλληλότητας για τη μεταφορά υγροποιημένων αερίων εις χύμα 7-  πιστοποιητικό καταλληλότητας για τη μεταφορά υγροποιημένων αερίων εις χύμα. 4. Διεθνές πιστοποιητικό καταλληλότητας για τη μεταφορά επικίνδυνων χημικών ουσιών εις χύμα 7-  πιστοποιητικό καταλληλότητας για τη μεταφορά επικίνδυνων χημικών ουσιών εις χύμα. 5. Διεθνές πιστοποιητικό πρόληψης της ρύπανσης από πετρέλαιο. 6. Διεθνές πιστοποιητικό πρόληψης της ρύπανσης για τη μεταφορά επιβλαβών υγρών ουσιών εις χύμα. 7. Διεθνές πιστοποιητικό γραμμής φόρτωσης (1966) 7- διεθνές πιστοποιητικό εξαίρεσης της τήρησης  της γραμμής φόρτωσης. 8. Βιβλίο πετρελαίου, μέρη I και II. 9. Βιβλίο καταγραφής φορτίου. 10. Έγγραφο για τον ελάχιστο απαιτούμενο αριθμό επάνδρωσης 7- πιστοποιητικά ειδικότητας. 11. Ιατρικά πιστοποιητικά. Βλέπε τη σύμβαση IMO αριθ. 73 για τις ιατρικές εξετάσεις των ναυτικών. 12. Στοιχεία ευσταθείας. 13. Αντίγραφο του εγγράφου συμμόρφωσης και πιστοποιητικό που εκδίδεται σύμφωνα με το διεθνή κώδικα  διαχείρισης για την ασφαλή ναυσιπλοΐα και την πρόληψη της ρύπανσης [ψήφισμα IMO A.741 (18)]. 14. Πιστοποιητικά για την αντοχή του σκάφους και του μηχανικού εξοπλισμού του πλοίου, το οποίο  εκδίδεται από τον αρμόδιο νηογνώμονα (απαιτείται μόνον όταν το πλοίο διατηρεί την κλάση του σε ένα  νηογνώμονα).  ΠΑΡΑΡΤΗΜΑ IIIΠΑΡΑΔΕΙΓΜΑΤΑ «ΣΑΦΩΝ ΛΟΓΩΝ» ΓΙΑ ΛΕΠΤΟΜΕΡΕΣΤΕΡΗ ΕΠΙΘΕΩΡΗΣΗ (που αναφέρεται  στο άρθρο 6 παράγραφος 3)1. Πλοία που αναφέρονται στο παράρτημα I, εκτός από το σημείο 1. 2. Έκθεση ή κοινοποίηση άλλου κράτους μέλους. 3. Αναφορά ή καταγγελία του πλοιάρχου, μέλους του πληρώματος ή οποιουδήποτε προσώπου ή οργανισμού  που έχει έννομο συμφέρον για την ασφαλή κίνηση του πλοίου, τις συνθήκες διαβίωσης και εργασίας επί  του πλοίου, ή την πρόληψη της ρύπανσης, εκτός εάν το οικείο κράτος μέλος κρίνει ότι η έκθεση ή η  καταγγελία είναι προφανώς αδικαιολόγητες. Η ταυτότητα του προσώπου που υποβάλλει την αναφορά ή την  καταγγελία δεν αποκαλύπτεται στον πλοίαρχο ή τον πλοιοκτήτη του συγκεκριμένου πλοίου. 4. Το πλοίο συνεκρούσθη καθ' οδόν προς το λιμένα. 5. Το βιβλίο πετρελαίου δεν τηρείται ορθώς. 6. Το πλοίο κατηγορήθηκε για δήθεν παράβαση των διατάξεων για την απόρριψη επικίνδυνων ουσιών ή  λυμάτων. 7. Κατά την εξέταση των πιστοποιητικών και των λοιπών εγγράφων [βλέπε άρθρο 6 παράγραφος 1 στοιχείο  α) και παράγραφος 2], διαπιστώθηκαν ανακρίβειες. 8. Ενδείξεις ότι το πλήρωμα δεν είναι σε θέση να τηρεί τις απαιτήσεις του άρθρου 8 της οδηγίας  94/58/EK του Συμβουλίου της 22ας Νοεμβρίου 1994 σχετικά με το ελάχιστο επίπεδο εκπαίδευσης των  ναυτικών (1). 9. Ενδείξεις ότι οι εργασίες φορτοεκφόρτωσης και οι λοιπές εργασίες δεν εκτελούνται ασφαλώς, ή  σύμφωνα με τις κατευθυντήριες γραμμές του IMO, π.χ. η περιεκτικότητα του βασικού δικτύου παροχής  αδρανούς αερίου των δεξαμενών φορτίου σε οξυγόνο υπερβαίνει την οριζόμενη ανώτατη στάθμη. 10. Παράλειψη εκ μέρους του πλοιάρχου ενός πετρελαιοφόρου να προσκομίσει τα στοιχεία του συστήματος  παρακολούθησης και ελέγχου της απόρριψης πετρελαίου για το τελευταίο ταξίδι άνευ φορτίου. 11. Απουσία ενημερωμένου πίνακα κατανομής πληρώματος και επιβατών σε περίπτωση κινδύνου, ή άγνοια,  από τα μέλη του πληρώματος, των καθηκόντων τους σε περίπτωση πυρκαϊάς ή εγκαταλείψεως του πλοίου. (1) ΕΕ αριθ. L 319 της 12. 12. 1994, σ. 28.  ΠΑΡΑΡΤΗΜΑ IVΔΙΑΔΙΚΑΣΙΕΣ ΕΛΕΓΧΟΥ ΤΩΝ ΠΛΟΙΩΝ (που αναφέρονται στο άρθρο 6 παράγραφος 4)  1. Διαδικασίες για τον έλεγχο των πλοίων [ψήφισμα IMO A.466 (XII)], όπως τροποποιήθηκε. 2. Αρχές ασφαλούς επάνδρωσης [ψήφισμα IMO A.481 (XII)] και παραρτήματα που περιλαμβάνονται στο  έγγραφο για τον ελάχιστο αριθμό ασφαλούς επάνδρωσης (παράρτημα 1) και κατευθυντήριες γραμμές για  την εφαρμογή των αρχών ασφαλούς επάνδρωσης (παράρτημα 2). 3. Διαδικασίες ελέγχου των πλοίων και των απορρίψεων σύμφωνα με το παράρτημα I της MARPOL 73/78  [ψήφισμα IMO A.542 (13)]. 4. Διαδικασίες ελέγχου των πλοίων και των απορρίψεων σύμφωνα με το παράρτημα II της MARPOL 73/78  [ψήφισμα IMO MEPC 26 (23)]. 5. Διαδικασίες ελέγχου των επιχειρησιακών απαιτήσεων που σχετίζονται με την ασφάλεια των πλοίων και  την πρόληψη της ρύπανσης [ψήφισμα IMO A.742 (18)]. 6. Οι διατάξεις του διεθνούς ναυτιλιακού κώδικα επικίνδυνων εμπορευμάτων. 7. Το έγγραφο της Διεθνούς Οργάνωσης Εργασίας (ΔΟΕ) «Έλεγχος των συνθηκών εργασίας επί του πλοίου:  Κατευθυντήριες γραμμές για τη διενέργειά τους». 8. Παράρτημα I των κατευθυντήριων γραμμών για τους επιθεωρητές του ΜΣ του Παρισιού.  ΠΑΡΑΡΤΗΜΑ VA. ΚΑΤΗΓΟΡΙΕΣ ΠΛΟΙΩΝ ΠΟΥ ΥΠΟΒΑΛΛΟΝΤΑΙ ΣΕ ΕΝΙΣΧΥΜΕΝΗ ΕΠΙΘΕΩΡΗΣΗ (που  αναφέρονται στο άρθρο 7 παράγραφος 1)1. Πετρελαιοφόρα τα οποία πρόκειται να παροπλισθούν εντός  πέντε ετών το πολύ, σύμφωνα με την MARPOL 73/78, παράρτημα I, κανονισμός 13G, δηλαδή: - ένα δεξαμενόπλοιο αργού πετρελαίου, τουλάχιστον 20 000 τόνων νεκρού φορτίου ή ένα δεξαμενόπλοιο  προϊόντων 30 000 τόνων νεκρού φορτίου, το οποίο δεν ανταποκρίνεται στις απαιτήσεις νέου  πετρελαιοφόρου, όπως ορίζονται στον κανονισμό 1.26 του παραρτήματος I της MARPOL 73/78, υποβάλλεται  σε ενισχυμένη επιθεώρηση, 20 έτη μετά την παράδοσή του, όπως αναφέρεται στο συμπλήρωμα, έντυπο B,  του πιστοποιητικού IOPP, ή 25 έτη μετά την ημερομηνία αυτή, εάν οι πλευρικές δεξαμενές του πλοίου ή  οι χώροι του διπλού πυθμένα που δεν χρησιμοποιούνται για τη μεταφορά πετρελαίου ανταποκρίνονται  στις απαιτήσεις του κανονισμού 13G(4) του παραρτήματος αυτού, εκτός εάν έχει τροποποιηθεί ώστε να  ανταποκρίνεται προς τον κανονισμό 13F του ιδίου παραρτήματος, - ένα πετρελαιοφόρο, όπως αναφέρεται ανωτέρω, το οποίο ανταποκρίνεται στις απαιτήσεις νέου  πετρελαιοφόρου, όπως ορίζονται στον κανονισμό 1.26 του παραρτήματος I της MARPOL 73/78, υποβάλλεται  σε ενισχυμένη επιθεώρηση 25 έτη μετά την ημερομηνία παράδοσής του, όπως αναφέρεται στο συμπλήρωμα,  έντυπο B του πιστοποιητικού IOPP, εκτός εάν ανταποκρίνεται ή έχει τροποποιηθεί ώστε να  ανταποκρίνεται προς τον κανονισμό 13F του παραρτήματος αυτού. 2. Φορτηγά πλοία μεταφοράς φορτίου εις χύμα, ηλικίας άνω των δώδεκα ετών, όπως καθορίζεται με βάση  την ημερομηνία ναυπήγησης που αναφέρεται στα πιστοποιητικά ασφαλείας του πλοίου. 3. Επιβατηγά. 4. Δεξαμενόπλοια μεταφοράς φυσικού αερίου και χημικών προϊόντων, ηλικίας άνω των δέκα ετών, όπως  καθορίζεται με βάση την ημερομηνία ναυπήγησης που αναφέρεται στα πιστοποιητικά ασφαλείας του  πλοίου. B. ΜΗ ΥΠΟΧΡΕΩΤΙΚΕΣ ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΕΝΙΣΧΥΜΕΝΗ ΕΠΙΘΕΩΡΗΣΗ ΟΡΙΣΜΕΝΩΝ ΚΑΤΗΓΟΡΙΩΝ ΠΛΟΙΩΝ  (που αναφέρονται στο άρθρο 7 παράγραφος 2) Ανάλογα με την περίπτωση, η ενισχυμένη επιθεώρηση  μπορεί να περιλαμβάνει τα ακόλουθα σημεία. Οι επιθεωρητές πρέπει να έχουν υπόψη τους ότι η  διεξαγωγή της επιθεώρησης αυτής ενδέχεται να θέσει σε κίνδυνο την ασφαλή εκτέλεση ορισμένων  εργασιών επί του πλοίου, π.χ. εργασίες φορτοεκφόρτωσης, εάν, κατά τη διάρκεια των εργασιών αυτών,  χρειαστεί να εκτελεστούν δοκιμές που τις επηρεάζουν άμεσα. 1. ΠΛΟΙΑ ΕΝ ΓΕΝΕΙ (κατηγορίες του τμήματος Α)- Διακοπή ρεύματος και έναρξη λειτουργίας της  εφεδρικής γεννήτριας, - επιθεώρηση του εφεδρικού φωτισμού, - λειτουργία της εφεδρικής πυροσβεστικής αντλίας με δύο σωλήνες συνδεδεμένους στην κύρια σωλήνωση  σβέσεως πυρκαϊάς, - λειτουργία των αντλιών υδροσυλλεκτών, - κλείσιμο των στεγανών θυρών, - καθαίρεση μιας σωσίβιας λέμβου από την πλευρά της θάλασσας, - δοκιμαστική διακοπή εξ αποστάσεως, π.χ. των λεβήτων, του εξαερισμού και των αντλιών καυσίμου, - δοκιμή του μηχανισμού πηδαλίου, συμπεριλαμβανομένου του βοηθητικού μηχανισμού πηδαλίου, - επιθεώρηση της εφεδρικής γεννήτριας για τις εγκαταστάσεις ραδιοεπικοινωνίας, - επιθεώρηση και, στο μέτρο του δυνατού, δοκιμή του αποχωριστήρα του μηχανοστασίου. 2. ΠΕΤΡΕΛΑΙΟΦΟΡΑΕκτός από τα σημεία που αναφέρονται στο τμήμα 1, η ενισχυμένη επιθεώρηση  πετρελαιοφόρων μπορεί να περιλαμβάνει και τα ακόλουθα: - σταθερό σύστημα παραγωγής αφρού επί του καταστρώματος, - πυροσβεστικός εξοπλισμός εν γένει, - επιθεώρηση των κλαπέτων απομονώσεως πυρός στο μηχανοστάσιο, το αντλιοστάσιο και τα ενδιαιτήματα, - έλεγχος της πίεσης του αδρανούς αερίου και της περιεκτικότητάς του σε οξυγόνο, - έλεγχος του φακέλου εκθέσεων επιθεώρησης [βλέπε ψήφισμα IMO A.744(18)] για να εντοπιστούν  ενδεχόμενες ύποπτες περιοχές που πρέπει να επιθεωρηθούν. 3. ΠΛΟΙΑ ΜΕΤΑΦΟΡΑΣ ΦΟΡΤΙΟΥ ΕΙΣ ΧΥΜΑΕκτός από τα σημεία που αναφέρονται στο σημείο 1, η ενισχυμένη  επιθεώρηση πλοίων μεταφοράς φορτίου εις χύμα πρέπει να περιλαμβάνει και τα ακόλουθα: - ενδεχόμενη διάβρωση των βάσεων των μηχανημάτων καταστρώματος, - ενδεχόμενη παραμόρφωση ή/και διάβρωση των μπουκαπορτών, - ενδεχόμενα ρήγματα ή τοπική διάβρωση των εγκάρσιων διαφραγμάτων, - πρόσβαση στα κύτη φορτίου, - έλεγχος του φακέλου εκθέσεων επιθεώρησης [βλέπε ψήφισμα IMO A.744(18)] για να εντοπιστούν  ενδεχόμενες ύποπτες περιοχές που πρέπει να επιθεωρηθούν. 4. ΔΕΞΑΜΕΝΟΠΛΟΙΑ ΜΕΤΑΦΟΡΑΣ ΦΥΣΙΚΟΥ ΑΕΡΙΟΥ ΚΑΙ ΧΗΜΙΚΩΝ ΠΡΟΪΟΝΤΩΝΕκτός από τα σημεία που αναφέρονται  στο τμήμα 1, η ενισχυμένη επιθεώρηση δεξαμενοπλοίων μεταφοράς φυσικού αερίου και χημικών προϊόντων  μπορεί να περιλαμβάνει και τα ακόλουθα: - παρακολούθηση της δεξαμενής φορτίου και συστήματα ασφαλείας σχετικά με τη θερμοκρασία, την πίεση  και το βαθμό πλήρωσης, - συσκευές ανάλυσης οξυγόνου και εκρηξίμετρα, συμπεριλαμβανομένης της βαθμονόμησής τους. Ύπαρξη  συσκευής ανίχνευσης χημικών προϊόντων με τον δέοντα αριθμό κατάλληλων σωλήνων ανίχνευσης αερίων για  το μεταφερόμενο φορτίο, - εξοπλισμός διαφυγής από τα ενδιαιτήματα ο οποίος παρέχει κατάλληλη προστασία του αναπνευστικού  συστήματος και των οφθαλμών, για κάθε άτομο επί του πλοίου (εάν αυτό επιβάλλεται λόγω των προϊόντων  που αναγράφονται στο διεθνές πιστοποιητικό καταλληλότητας ή στο πιστοποιητικό καταλληλότητας για τη  μεταφορά επικίνδυνων χημικών ουσιών εις χύμα ή υγροποιημένων αερίων εις χύμα, ανάλογα με την  περίπτωση), - έλεγχος της αναγραφής του μεταφερόμενου προϊόντος στο διεθνές πιστοποιητικό καταλληλότητας ή στο  πιστοποιητικό καταλληλότητας για τη μεταφορά επικίνδυνων χημικών ουσιών εις χύμα ή υγροποιημένων  αερίων εις χύμα, ανάλογα με την περίπτωση, - μόνιμη πυροσβεστική εγκατάσταση του καταστρώματος, είτε είναι τύπου αφρού, είτε ξηρού χημικού  προϊόντος, είτε άλλου τύπου, ανάλογα με το μεταφερόμενο προϊόν. 5. ΕΠΙΒΑΤΗΓΑ ΠΛΟΙΑΕκτός από τα σημεία που αναφέρονται στο τμήμα 1, η ενισχυμένη επιθεώρηση  επιβατηγών πλοίων μπορεί να περιλαμβάνει και τα ακόλουθα: - δοκιμή του συστήματος ανίχνευσης πυρκαϊάς και συναγερμού, - δοκιμή του ασφαλούς κλεισίματος των θυρών πυρασφαλείας, - δοκιμή του συστήματος ειδοποίησης των επιβατών, - άσκηση πυρασφαλείας, κατά την οποία γίνεται οπωσδήποτε και επίδειξη του συνόλου της εξάρτησης των  πυροσβεστών και στην οποία συμμετέχει μέρος του προσωπικού εξυπηρέτησης των επιβατών, - απόδειξη της ικανότητας των βασικών μελών του πληρώματος να εφαρμόζουν το σχέδιο επιστασίας  ασφαλείας. Εάν κρίνεται σκόπιμο, η επιθεώρηση μπορεί να συνεχίζεται κατά το χρόνο κατά τον οποίο το πλοίο  κατευθύνεται προς ή από λιμένα του κράτους μέλους, εφόσον συμφωνεί ο πλοίαρχος ή ο εφοπλιστής. Οι  επιθεωρητές δεν πρέπει να παρεμποδίζουν τη λειτουργία του πλοίου, ούτε να δημιουργούν καταστάσεις  οι οποίες, κατά την κρίση του πλοιάρχου, θα μπορούσαν να θέσουν σε κίνδυνο την ασφάλεια των  επιβατών, του πληρώματος και του πλοίου.  ΠΑΡΑΡΤΗΜΑ VIΚΡΙΤΗΡΙΑ ΓΙΑ ΤΗΝ ΑΠΑΓΟΡΕΥΣΗ ΑΠΟΠΛΟΥ ΤΟΥ ΠΛΟΙΟΥ (τα οποία αναφέρονται στο  άρθρο 9 παράγραφος 3) ΕισαγωγήΠριν αποφασίσει εάν τα ελαττώματα που διαπιστώθηκαν κατά την  επιθεώρηση δικαιολογούν την απαγόρευση απόπλου του συγκεκριμένου πλοίου, ο επιθεωρητής εφαρμόζει τα  κριτήρια που αναφέρονται κατωτέρω, στα σημεία 1 και 2. Στο σημείο 3 περιέχονται παραδείγματα ελαττωμάτων τα οποία, αφεαυτών, δικαιολογούν την απαγόρευση  απόπλου του συγκεκριμένου πλοίου (βλέπε άρθρο 9 παράγραφος 3). 1. Βασικά κριτήριαΌταν ασκεί την επαγγελματική του κρίση ως προς το εάν πρέπει να απαγορευθεί ο  απόπλους ενός πλοίου, ο επιθεωρητής εφαρμόζει τα ακόλουθα κριτήρια: Χρονοδιάγραμμα: Απαγορεύεται ο απόπλους των πλοίων τα οποία δεν μπορούν να αποπλεύσουν με ασφάλεια, κατά την πρώτη  επιθεώρηση, ανεξάρτητα από το χρόνο ελλιμενισμού του πλοίου. Κριτήριο: Ο απόπλους του πλοίου απαγορεύεται εάν τα ελαττώματα του πλοίου είναι αρκετά σοβαρά ώστε να  δικαιολογούν την επιστροφή του επιθεωρητή στο πλοίο προκειμένου να βεβαιωθεί ότι έχουν  αποκατασταθεί πριν αποπλεύσει το πλοίο. Η σοβαρότητα των ελαττωμάτων είναι συνάρτηση της ανάγκης επιστροφής του επιθεωρητή στο πλοίο, χωρίς  όμως η επιστροφή αυτή να είναι υποχρεωτική. Σημαίνει απλώς ότι η αρχή πρέπει να εξακριβώνει με  κάποιο τρόπο, και κατά προτίμηση με νέα επίσκεψη, ότι τα ελαττώματα αποκαταστήθηκαν πριν τον  απόπλου. 2. Εφαρμογή των βασικών κριτηρίωνΌταν αποφασίζει εάν τα ελαττώματα που διαπιστώθηκαν σε ένα πλοίο  είναι αρκετά σοβαρά ώστε να δικαιολογούν την απαγόρευση του απόπλου του, ο επιθεωρητής πρέπει να  εξετάζει τα ακόλουθα: 1) διαθέτει το πλοίο τα σχετικά έγγραφα εν ισχύι; 2) διαθέτει το πλοίο το πλήρωμα που απαιτείται βάσει του εγγράφου για τον ελάχιστο απαιτούμενο  αριθμό επάνδρωσης; Κατά την επιθεώρηση, ο επιθεωρητής εξετάζει εάν το πλοίο ή/και το πλήρωμα είναι σε θέση: 3) να ταξιδεύουν ασφαλώς καθόλη τη διάρκεια του επόμενου ταξιδιού 74) να χειρίζονται, να  μεταφέρουν και να παρακολουθούν την κατάσταση του φορτίου καθόλη τη διάρκεια του επόμενου ταξιδιού  75) να χειρίζονται ασφαλώς το μηχανοστάσιο καθόλη τη διάρκεια του επόμενου ταξιδιού 76) να  διατηρούν την κατάλληλη πρόωση και πηδαλιουχία καθόλη τη διάρκεια του επόμενου ταξιδιού 77) να  κατασβένουν αποτελεσματικά τις πυρκαϊές σε οποιοδήποτε μέρος του πλοίου κατά το επόμενο ταξίδι 78)  να εγκαταλείπουν το πλοίο ταχέως και ασφαλώς και να πραγματοποιούν, εφόσον χρειάζεται, ενέργειες  διάσωσης κατά το επόμενο ταξίδι 79) να προλαμβάνουν τη ρύπανση του περιβάλλοντος καθόλη τη  διάρκεια του επόμενου ταξιδιού 710) να διατηρούν την απαιτούμενη ευστάθεια καθόλη τη διάρκεια του  επόμενου ταξιδιού 711) να διατηρούν την απαιτούμενη στεγανότητα καθόλη τη διάρκεια του επόμενου  ταξιδιού 712) να επικοινωνούν, εφόσον χρειάζεται, σε καταστάσεις κινδύνου κατά το επόμενο ταξίδι  713) να εξασφαλίζουν ασφαλείς και υγιείς συνθήκες επί του πλοίου καθόλη τη διάρκεια του επόμενου  ταξιδιού. Εάν η απάντηση σε οποιοδήποτε από τα ερωτήματα αυτά είναι αρνητική, και ανάλογα με όλα τα  ελαττώματα που διαπιστώνονται, πρέπει να εξετάζεται σοβαρά η απαγόρευση απόπλου του πλοίου.  Συνδυασμός ελαττωμάτων ήσσονος σημασίας ενδέχεται επίσης να δικαιολογεί την απαγόρευση απόπλου του  πλοίου. 3. Για να υποβοηθηθεί ο επιθεωρητής κατά τη χρήση των κατευθυντήριων αυτών γραμμών, παρατίθεται  κατάλογος ελαττωμάτων, ανά σύμβαση ή/και κώδικα, τα οποία θεωρούνται τόσο σοβαρά, ώστε να μπορούν  να δικαιολογούν την απαγόρευση απόπλου του συγκεκριμένου πλοίου. Ο κατάλογος αυτός δεν είναι  εξαντλητικός. 3.1. ΓενικάΈλλειψη πιστοποιητικών εν ισχύι, όπως απαιτείται από τις σχετικές πράξεις. Ωστόσο, τα  πλοία που φέρουν τη σημαία κρατών που δεν είναι μέρη μιας σύμβασης (σχετικής πράξης) ή που δεν  έχουν εφαρμόσει μια άλλη σχετική πράξη, δεν δικαιούνται να φέρουν τα πιστοποιητικά που προβλέπονται  από τη σύμβαση ή την άλλη σχετική πράξη. Συνεπώς, η έλλειψη των απαιτούμενων πιστοποιητικών δεν  συνιστά, από μόνη της, λόγο για την απαγόρευση απόπλου των πλοίων αυτών 7 ωστόσο, κατά την εφαρμογή  της ρήτρας «μη ευνοϊκότερης μεταχείρισης», απαιτείται ουσιαστική τήρηση των διατάξεων πριν  αποπλεύσει το πλοίο. 3.2. Τομείς που υπάγονται στη σύμβαση SOLAS (οι σχετικές παραπομπές αναφέρονται εντός  παρενθέσεων)1. Βλάβη της καλής λειτουργίας των μηχανημάτων πρόωσης και των λοιπών βασικών  μηχανημάτων, καθώς και των ηλεκτρικών εγκαταστάσεων. 2. Ανεπαρκής καθαριότητα του μηχανοστασίου, υπερβολική ποσότητα λαδόνερων στους υδροσυλλέκτες,  ρύπανση από πετρέλαιο της μόνωσης των σωληνώσεων, συμπεριλαμβανομένων των σωληνώσεων εξαγωγής ατμού  ή αερίων του μηχανοστασίου, κακή λειτουργία των συστημάτων άντλησης των υδροσυλλεκτών. 3. Βλάβη της καλής λειτουργίας της εφεδρικής γεννήτριας, του εφεδρικού φωτισμού, των εφεδρικών  συσσωρευτών και των εφεδρικών διακοπτών. 4. Βλάβη της καλής λειτουργίας του κύριου και του βοηθητικού οιακοστροφίου. 5. Έλλειψη, ανεπαρκής χωρητικότητα ή σοβαρή φθορά των προσωπικών σωστικών εξοπλισμών, των  ναυαγοσωστικών λέμβων και των διατάξεων καθαίρεσης. 6. Έλλειψη, ακαταλληλότητα ή σημαντική φθορά του συστήματος ανίχνευσης πυρκαϊάς, του συστήματος  συναγερμού σε περίπτωση πυρκαϊάς, του πυροσβεστικού εξοπλισμού, της σταθερής πυροσβεστικής  εγκατάστασης, των βαλβίδων αερισμού, των φραγμάτων πυρός, των συστημάτων ταχέος κλεισίματος, σε  βαθμό που να μην ανταποκρίνονται προς τη σκοπούμενη χρήση τους. 7. Έλλειψη, σημαντική φθορά της καλής λειτουργίας του συστήματος πυρασφαλείας του καταστρώματος  φορτίου επί των δεξαμενοπλοίων. 8. Έλλειψη, ακαταλληλότητα ή σοβαρή φθορά των φωτεινών, οπτικών και ηχητικών σημάτων. 9. Έλλειψη ή βλάβη της καλής λειτουργίας του εξοπλισμού ραδιοεπικοινωνίας για την επικοινωνία  ασφαλείας και την επικοινωνία κινδύνου. 10. Έλλειψη η βλάβη της καλής λειτουργίας του εξοπλισμού πλοήγησης, λαμβανομένων υπόψη των  διατάξεων της SOLAS, κανονισμός V/12 (ο). 11. Έλλειψη διορθωμένων ναυτικών χαρτών ή/και όλων των άλλων ναυτικών εκδόσεων που απαιτούνται για  το σκοπούμενο ταξίδι, λαμβανομένου υπόψη του γεγονότος ότι οι ηλεκτρονικοί χάρτες μπορούν να  υποκαθιστούν τους συμβατικούς ναυτικούς χάρτες. 12. Έλλειψη μη σπινθηρογόνου συστήματος εξαερισμού για τα αντλιοστάσια φορτίου (SOLAS, κανονισμός  II-2/59.3.1). 3.3. Τομείς που υπάγονται στον κώδικα IBC (οι σχετικές παραπομπές αναφέρονται εντός παρενθέσεων)1.  Μεταφορά ουσίας που δεν αναφέρεται στο πιστοποιητικό καταλληλότητας ή έλλειψη πληροφοριών για το  φορτίο (16.2). 2. Έλλειψη ή βλάβη των συστημάτων ασφαλείας υψηλής πίεσης (8.2.3). 3. Οι ηλεκτρικές εγκαταστάσεις δεν είναι εγγενώς ασφαλείς ή δεν αντιστοιχούν στις απαιτήσεις του  κώδικα (10.2.3). 4. Πηγές ανάφλεξης σε επικίνδυνους χώρους που αναφέρονται στο σημείο 10.2 (11.3.15). 5. Παράβαση ειδικών διατάξεων (15). 6. Ποσότητα φορτίου ανά δεξαμενή πέραν του ανωτάτου επιτρεπόμενου ορίου (16.1). 7. Ανεπαρκής θερμοπροστασία ευαίσθητων προϊόντων (16.6)3.4. Τομείς που υπάγονται στον κώδικα IGC  (οι σχετικές παραπομπές αναφέρονται εντός παρενθέσεων)1. Μεταφορά ουσίας που δεν αναφέρεται στο  πιστοποιητικό καταλληλότητας ή έλλειψη πληροφοριών για το φορτίο (18.1). 2. Έλλειψη συστημάτων κλεισίματος στα ενδιαιτήματα ή στους χώρους υπηρεσίας (3.2.6). 3. Το διάφραγμα δεν είναι αεροστεγές (3.3.2). 4. Ελαττωματικός αεροφράκτης (3.6). 5. Ελλείποντα ή ελαττωματικά επιστόμια ταχέος κλεισίματος (5.6). 6. Ελλείποντα ή ελαττωματικά επιστόμια ασφαλείας (8.2). 7. Οι ηλεκτρικές εγκαταστάσεις δεν είναι εγγενώς ασφαλείς ή δεν αντιστοιχούν στις απαιτήσεις του  κώδικα (10.2.4). 8. Οι ανεμιστήρες του χώρου φορτίου δεν λειτουργούν (12.1). 9. Το σύστημα συναγερμού υψηλής πίεσης στις δεξαμενές φορτίου δεν λειτουργεί (13.4.1). 10. Ελαττωματικό σύστημα ανίχνευσης αερίων ή/και ανίχνευσης τοξικών αερίων (13.6). 11. Μεταφορά ουσιών που απαιτούν παρεμποδιστή χωρίς εν ισχύ πιστοποιητικό παρεμποδιστή (17/19). 3.5. Τομείς που υπάγονται στη σύμβαση γραμμών φορτώσεως1. Σημαντικές περιοχές βλάβης ή διάβρωσης,  ή ευλογίαση των ελασμάτων και συνακόλουθη σκλήρυνση των καταστρωμάτων και του κύτους που επηρεάζουν  την αξιοπλοΐα ή την αντοχή σε τοπικά φορτία, εκτός εάν έχουν γίνει οι κατάλληλες προσωρινές  επισκευές για ταξίδι προς λιμένα όπου θα γίνουν οι μόνιμες επισκευές. 2. Αναγνωρισμένη περίπτωση ανεπαρκούς ευστάθειας. 3. Έλλειψη επαρκών και αξιόπιστων πληροφοριών εγκεκριμένης μορφής, οι οποίες επιτρέπουν στον  πλοίαρχο, με γρήγορα και απλά μέσα, να οργανώνει τη φόρτωση και τον ερματισμό του πλοίου του κατά  τρόπον ώστε να διατηρείται ένα ασφαλές περιθώριο ευστάθειας σε όλες τις φάσεις και υπό διάφορες  συνθήκες ταξιδιού και ώστε να αποφεύγεται η δημιουργία απαράδεκτων καταπονήσεων στη δομή του  πλοίου. 4. Έλλειψη, σημαντική φθορά ή βλάβες συστημάτων κλεισίματος των συστημάτων για το κλείσιμο των  ανοιγμάτων του κύτους και των στεγανών θυρών. 5. Υπερφόρτωση. 6. Έλλειψη ή αδυναμία ανάγνωσης της βυθοσήμανσης. 3.6. Τομείς που υπάγονται στη σύμβαση MARPOL, παράρτημα I (οι σχετικές παραπομπές αναφέρονται εντός  παρενθέσεων)1. Έλλειψη, σημαντική φθορά ή βλάβη της καλής λειτουργίας των φίλτρων των λαδόνερων,  του συστήματος παρακολούθησης και ελέγχου των απορρίψεων πετρελαίου ή του συστήματος συναγερμού 15  ppm. 2. Ανεπαρκής διαθέσιμη χωρητικότητα της δεξαμενής καταλοίπων ή/και κατακαθημάτων για το σκοπούμενο  ταξίδι. 3. Έλλειψη βιβλίου πετρελαίου [20(5)]. 4. Εγκατάσταση μη εγκεκριμένου βοηθητικού αγωγού αποχέτευσης. 3.7. Τομείς που υπάγονται στη σύμβαση MARPOL, παράρτημα II (οι σχετικές παραπομπές αναφέρονται  εντός παρενθέσεων)1. Έλλειψη του εγχειριδίου P& A. 2. Το φορτίο δεν κατατάσσεται σε κατηγορίες [3(4)]. 3. Έλλειψη βιβλίου φορτίου [9(6)]. 4. Μεταφορά πετρελαιοειδών ουσιών χωρίς να πληρούνται οι σχετικές απαιτήσεις ή χωρίς δεόντως  τροποποιημένο πιστοποιητικό (14). 5. Εγκατάσταση μη εγκεκριμένου βοηθητικού αγωγού αποχέτευσης. 3.8. Τομείς που υπάγονται στη σύμβαση STCWΟ αριθμός, η σύνθεση ή τα πιστοποιητικά του πληρώματος  δεν αντιστοιχούν προς το έγγραφο για τον ελάχιστο απαιτούμενο αριθμό επάνδρωσης. 3.9. Τομείς που υπάγονται στις συμβάσεις του ΔΓΕ1. Ανεπαρκή τρόφιμα για το ταξίδι μέχρι τον  επόμενο λιμένα. 2. Ανεπαρκές πόσιμο νερό για το ταξίδι μέχρι τον επόμενο λιμένα. 3. Ιδιαίτερα ανθυγιεινές συνθήκες επί του πλοίου. 4. Έλλειψη θέρμανσης στα ενδιαιτήματα πλοίου το οποίο λειτουργεί σε περιοχές όπου οι θερμοκρασίες  ενδέχεται να είναι ιδιαίτερα χαμηλές. 5. Υπερβολική ποσότητα απορριμμάτων, κατάληψη των διαδρόμων ή/και των ενδιαιτημάτων από εξοπλισμό ή  φορτίο ή εν γένει μη ασφαλής κατάσταση στους διαδρόμους ή/και τα ενδιαιτήματα. 3.10. Τομείς οι οποίοι ενδέχεται να μη δικαιολογούν την απαγόρευση του απόπλου, αλλά να  δικαιολογούν π.χ. την αναστολή των εργασιών φορτοεκφόρτωσηςΒλάβη της καλής λειτουργίας (ή της  συντήρησης) του συστήματος αδρανούς αερίου ή των εργαλείων ή μηχανημάτων φορτοεκφόρτωσης θεωρούνται  ως επαρκείς λόγοι για την παύση των εργασιών φορτοεκφόρτωσης.  ΠΑΡΑΡΤΗΜΑ VIIΣΤΟΙΧΕΙΩΔΗ ΚΡΙΤΗΡΙΑ ΓΙΑ ΤΟΥΣ ΕΠΙΘΕΩΡΗΤΕΣ (τα οποία αναφέρονται στο άρθρο  11 παράγραφος 1)1. Ο επιθεωρητής πρέπει να είναι εξουσιοδοτημένος από την αρμόδια αρχή του  κράτους μέλους προκειμένου να διεξάγει ελέγχους του κράτους του λιμένα. 2. Είτε: - ο επιθεωρητής πρέπει να έχει συμπληρώσει ένα τουλάχιστον έτος υπηρεσίας ως επιθεωρητής του  κράτους της σημαίας με αντικείμενο την εξέταση και την πιστοποίηση σύμφωνα με τις συμβάσεις, - και: α) να διαθέτει δίπλωμα πλοιάρχου, που επιτρέπει στο άτομο αυτό να κυβερνά πλοία άνω των 1600 κοχ,  σύμφωνα με τη σύμβαση STCW, κανονισμός II/2 ήβ) να διαθέτει δίπλωμα μηχανικού Α' τάξεως που  του/της επιτρέπει να αναλαμβάνει τα καθήκοντα αυτά σε πλοία ο κύριος κινητήρας των οποίων έχει ισχύ  τουλάχιστον 3000 kW, σύμφωνα με τη σύμβαση STCW, κανονισμός II/2 ήγ) να έχει συμμετάσχει επιτυχώς  σε εξετάσεις ναυπηγού, μηχανολόγου ή μηχανικού στον τομέα της ναυτιλίας και να έχει εργαστεί, υπό  την ιδιότητα αυτή, επί τουλάχιστον πέντε έτη, - οι επιθεωρητές που αναφέρονται στα στοιχεία α) και β) πρέπει να έχουν υπηρετήσει επί πέντε  τουλάχιστον έτη ως αξιωματικοί στους κλάδους καταστρώματος ή μηχανής, αντίστοιχα 7Είτε: ο επιθεωρητής πρέπει: - να διαθέτει σχετικό πανεπιστημιακό δίπλωμα ή ισότιμη εκπαίδευση, και- να έχει εκπαιδευτεί σε  σχολή επιθεωρητών ασφαλείας πλοίων, έχοντας λάβει το σχετικό δίπλωμα, και- να έχει υπηρετήσει επί  δύο τουλάχιστον έτη ως επιθεωρητής του κράτους της σημαίας ασχολούμενος με την εξέταση και την  πιστοποίηση σύμφωνα με τις συμβάσεις.3. Δυνατότητα να συνεννοείται προφορικώς και γραπτώς με τους ναυτικούς στη γλώσσα που συνήθως  χρησιμοποιείται στη θάλασσα. 4. Επαρκείς γνώσεις των διατάξεων των διεθνών συμβάσεων και των σχετικών διαδικασιών για τη  διεξαγωγή ελέγχου του κράτους του λιμένα. 5. Γίνονται επίσης δεκτοί οι επιθεωρητές που δεν ανταποκρίνονται στα ανωτέρω κριτήρια, εάν  απασχολούνται από την αρμόδια αρχή κράτους μέλους για τη διεξαγωγή ελέγχου του κράτους του λιμένα  κατά την ημερομηνία έκδοσης της παρούσας οδηγίας.


Avis juridique important

|

31979L1071

Οδηγία 79/1071/ΕΟΚ του Συμβουλίου της 6ης Δεκεμβρίου 1979 περί τροποποιήσεως της οδηγίας 76/308/ΕΟΚ «περί της αμοιβαίας συνδρομής στον τομέα της εισπράξεως των απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδοτήσεως του Ευρωπαϊκού Γεωργικού Ταμείου Προσανατολισμού και Εγγυήσεων καθώς και από γεωργικές εισφορές και δασμούς»

Επίσημη Εφημερίδα αριθ. L 331 της 27/12/1979 σ. 0010 - 0010 Φινλανδική ειδική έκδοση: Κεφάλαιο 2 τόμος 2 σ. 0158  Ελληνική ειδική έκδοση: Κεφάλαιο 02 τόμος 8 σ. 0035  Σουηδική ειδική έκδοση: Κεφάλαιο 2 τόμος 2 σ. 0158  Ισπανική ειδική έκδοση: Κεφάλαιο 02 τόμος 6 σ. 0120  Πορτογαλική ειδική έκδοση : Κεφάλαιο 02 τόμος 6 σ. 0120

ΟΔΗΓΙΑ ΤΟΥ ΣΥΜΒΟΥΛΙΟΥ της 6ης Δεκεμβρίου 1979 περί τροποποιήσεως της Οδηγίας 76/308/ΕΟΚ "περί της αμοιβαίας συνδρομής στον τομέα της εισπράξεως των απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδοτήσεως  του Ευρωπαϊκού Γεωργικού Ταμείου Προσανατολισμού και Εγγυήσεων καθώς και από γεωργικές εισφορές και δασμούς"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη Συνθήκη περί ιδρύσεως της Ευρωπαϊκής Οικονομικής Κοινότητος και ιδίως τα άρθρα 99 και 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι, στο παρόν στάδιο, μία απαίτηση η οποία αποτελεί αντικείμενο τίτλου εκδοθέντος από τις αρχές Κράτους Μέλους και που αφορά το φόρο προστιθεμένης αξίας, δεν δύναται, κατά κανόνα, να εισπραχθεί εντός άλλου Κράτους Μέλους- ότι οι εθνικές διατάξεις περί εισπράξεως του φόρου προστιθεμένης αξίας αποτελούν, εκ μόνου του λόγου του περιορισμού του πεδίου εφαρμογής τους στο εθνικό έδαφος, εμπόδιο στη δημιουργία και στη λειτουργία της κοινής αγοράς- ότι είναι αναγκαίο, κατά  συνέπεια, να θεσπισθούν κοινοί κανόνες αμοιβαίας συνδρομής, περί εισπράξεως μεταξύ των Κρατών Μελών- ότι πρέπει επίσης να εφαρμόζονται για την είσπραξη των τόκων και των εξόδων των σχετικών με τις απαιτήσεις- ότι, στον τομέα της εισπράξεως των απαιτήσεων που προκύπτουν από ενέργειες οι οποίες αποτελούν μέρος του συστήματος χρηματοδοτήσεως του Ευρωπαϊκού Γεωργικού Ταμείου Προσανατολισμού και Εγγυήσεων, καθώς και από τις γεωργικές εισφορές και τους δασμούς, το  Συμβούλιο, με την Οδηγία 76/308/ΕΟΚ(3), θέσπισε κοινούς κανόνες- ότι στο φορολογικό τομέα δύναται να γίνει προσφυγή σ' αυτούς τους ίδιους κανόνες- ότι αρκεί, κατά συνέπεια, να ευρυνθεί το πεδίο εφαρμογής της Οδηγίας 76/308/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ο τίτλος της Οδηγίας 76/308/ΕΟΚ τροποποιείται ως ακολούθως:  "Οδηγία του Συμβουλίου της 15ης Μαρτίου 1976 περί της αμοιβαίας συνδρομής στον τομέα της εισπράξεως των απαιτήσεων που προκύπτουν από πράξεις οι οποίες αποτελούν μέρος του συστήματος χρηματοδοτήσεως του Ευρωπαϊκού Γεωργικού Ταμείου Προσανατολισμού και  Εγγυήσεων καθώς και από γεωργικές εισφορές και δασμούς και περί του φόρου προστιθεμένης αξίας".   Άρθρο 2  Το άρθρο 2 της Οδηγίας 76/308/ΕΟΚ τροποποιείται ως ακολούθως:  α) το γράμμα "δ" γίνεται "ε"- β) το ακόλουθο σημείο "δ)" εισάγεται μετά το σημείο "γ)":  "δ) επί του φόρου προστιθεμένης αξίας."  Άρθρο 3  Τα Κράτη Μέλη λαμβάνουν τα αναγκαία μέτρα για να συμμορφωθούν στην παρούσα Οδηγία το αργότερο μέχρι την 1η Ιανουαρίου 1981.   Άρθρο 4  Η παρούσα Οδηγία απευθύνεται στα Κράτη Μέλη.  Έγινε στις Βρυξέλλες, στις 6 Δεκεμβρίου1979.  Για το Συμβούλιο Ο Πρόεδρος L. PRETI  (1) ΕΕ αριθ. Α 57 της 7.3.1977, σ. 62.  (2) ΕΕ αριθ. Α 56 της 7.3.1977, σ. 79.  (3) ΕΕ αριθ. Ν 73 της 19.3.1976, σ. 18.


Avis juridique important

|

31981L0432

Οδηγία 81/432/ΕΟΚ της Επιτροπής της 29ης Απριλίου 1981 περί καθορισμού της κοινοτικής μεθόδου ανάλυσης για τον επίσημο έλεγχο του βινυλοχλωριδίου το οποίο μεταδίδεται στα τρόφιμα από υλικά και αντικείμενα

Επίσημη Εφημερίδα αριθ. L 167 της 24/06/1981 σ. 0006 - 0011 Φινλανδική ειδική έκδοση: Κεφάλαιο 13 τόμος 11 σ. 0140  Ισπανική ειδική έκδοση: Κεφάλαιο 13 τόμος 11 σ. 0203  Σουηδική ειδική έκδοση: Κεφάλαιο 13 τόμος 11 σ. 0140  Πορτογαλική ειδική έκδοση : Κεφάλαιο 13 τόμος 11 σ. 0203

ΟΔΗΓΙΑ ΤΗΣ ΕΠΙΤΡΟΠΗΣ της 29ης Απριλίου 1981 περί καθορισμού της κοινοτικής μεθόδου αναλύσεως για τον επίσημο έλεγχο του βινυλοχλωριδίου το οποίο μεταδίδεται στα τρόφιμα από υλικά και αντικείμεναΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 78/142/ΕΟΚ του Συμβουλίου της 30ής Ιανουαρίου 1978 περί προσεγγίσεως των νομοθεσιών των Κρατών μελών σχετικά με τα υλικά και αντικείμενα που περιέχουν μονομερές βινυλοχλωρίδιο και προορίζονται να έλθουν σε επαφή με τα τρόφιμα(1), και ιδίως το  άρθρο 3,  Εκτιμώντας:  ότι στο άρθρο 2 της οδηγίας 78/142/ΕΟΚ προβλέπεται ότι τα υλικά και αντικείμενα δεν πρέπει να μεταδίδουν στα τρόφιμα, τα οποία έρχονται ή έχουν έλθει σε επαφή με τα υλικά και αντικείμενα αυτά, ποσότητα βινυλοχλωριδίου ανιχνεύσιμη με τη χρησιμοποίηση  μεθόδου που έχει όριο ανιχνεύσεως 0,01 mg/kg και ότι στο άρθρο 3 προβλέπεται ότι το εν λόγω όριο πρέπει να ελέγχεται με κοινοτική μέθοδο αναλύσεως- ότι, με βάση μια σειρά από δοκιμές που έγιναν σε συνεργασία μεταξύ διαφόρων εργαστηρίων, η περιγραφόμενη στο παράρτημα μέθοδος απεδείχθη ότι είναι αρκετά ακριβής και αναπαραγώγιμη ώστε να γίνει αποδεκτή ως κοινοτική μέθοδος- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Τροφίμων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η ανάλυση, που είναι αναγκαία για τον επίσημο έλεγχο του βινυλοχλωριδίου το οποίο μεταδίδεται στα τρόφιμα από υλικά και αντικείμενα, πραγματοποιείται σύμφωνα με τη μέθοδο που περιγράφεται στο παράρτημα.   Άρθρο 2  Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία το αργότερο μέχρι την 1η Οκτωβρίου 1982 και ενημερώνουν αμέσως σχετικά την Επιτροπή.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 29 Απριλίου 1981.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 44 της 15. 2. 1978, σ. 15.      ΠΑΡΑΡΤΗΜΑ   ΠΡΟΣΔΙΟΡΙΣΜΟΣ ΤΟΥ ΒΙΝΥΛΟΧΛΩΡΙΔΙΟΥ ΤΟ ΟΠΟΙΟ ΜΕΤΑΔΙΔΕΤΑΙ ΣΤΑ ΤΡΟΦΙΜΑ ΑΠΟ ΥΛΙΚΑ ΚΑΙ ΑΝΤΙΚΕΙΜΕΝΑ  1. ΑΝΤΙΚΕΙΜΕΝΟ ΚΑΙ ΠΕΔΙΟ ΕΦΑΡΜΟΓΗΣ Η μέθοδος επιτρέπει τον προσδιορισμό της περιεκτικότητας του βινυλοχλωριδίου στα τρόφιμα.  2. ΑΡΧΗ Ο προσδιορισμός της περιεκτικότητας του βινυλοχλωριδίου στα τρόφιμα πραγματοποιείται με αέρια χρωματογραφία, σύμφωνα με την τεχνική "head space".  3. ΑΝΤΙΔΡΑΣΤΗΡΙΑ 3.1. Βινυλοχλωρίδιο (CV), καθαρότητας μεγαλύτερης του 99,5% (v/v).  3.2. Ν, Ν-διμεθυλακεταμίδιο (DMA), απαλλαγμένο ακαθαρσιών που δύνανται να έχουν τον ίδιο χρόνο κατακρατήσεως με το CV ή με το εσωτερικό πρότυπο (3.3), υπό τις συνθήκες της δοκιμής.  3.3. Διαιθυλαιθέρας ή 2-cis-βουτένιο, στο DMA (3.2) ως εσωτερικό πρότυπο. Τα εσωτερικά αυτά πρότυπα πρέπει να είναι απαλλαγμένα ακαθαρσιών που δύνανται να έχουν τον ίδιο χρόνο κατακρατήσεως με το CV, υπό τις συνθήκες της δοκιμής.  3.4. Απεσταγμένο ή αφαλατωμένο νερό ισοδύναμης καθαρότητας.  4. ΕΞΟΠΛΙΣΜΟΣ Σημείωση:  Αναφέρονται μόνον τα όργανα ή εξαρτήματα συσκευών ειδικού τύπου ή που ανταποκρίνονται σε ειδικές προδιαγραφές. Οι συνήθεις εργαστηριακές συσκευές και εξοπλισμός θεωρούνται ότι είναι διαθέσιμα.  4.1. Αέριος χρωματογράφος εφοδιασμένος με αυτόματη διάταξη δειγματοληψίας "head space" ή εξοπλισμένος με τις αναγκαίες συσκευές για την ένεση του δείγματος δια χειρός.  4.2. Ανιχνευτής ιοντίζουσας φλόγας ή άλλοι ανιχνευτές αναφερόμενοι στο σημείο 7.  4.3. Στήλη αέριας χρωματογραφίας Η στήλη πρέπει να επιτρέπει το διαχωρισμό των κορυφών του αέρα, του CV και του εσωτερικού προτύπου, εφ' όσον το τελευταίο χρησιμοποιείται.  Εξάλλου το συνδυασμένο σύστημα 4.2 και 4.3 πρέπει να επιτρέπει το σήμα που λαμβάνεται με τη βοήθεια διαλύματος CV συγκεντρώσεως 0,005 mg/litre DMA ή CV συγκεντρώσεως 0,005 mg/kg DMA να είναι ίσο τουλάχιστον προς το πενταπλάσιο του σήματος λειτουργίας.  4.4. Φιάλες που περιέχουν το δείγμα εφοδιασμένες με διαφράγματα σιλικόνης ή βουτυλοκαουτσούκ.  Η χρησιμοποίηση μεθόδων δειγματοληψίας δια χειρός δύναται να επιφέρει, κατά τη λήψη του δείγματος στο "head space" με σύριγγα, το σχηματισμό μερικού κενού στη φιάλη. Για το λόγο αυτό συνιστάται η χρησιμοποίηση μεγαλυτέρων φιαλών εάν εφαρμόζονται μέθοδοι  δια χειρός που δεν επιτρέπουν τη διατήρηση υπό ατμοσφαιρική πίεση των φιαλών προ της λήψεως των δειγμάτων- 4.5. Μικροσύριγγες.  4.6. Αεροστεγείς σύριγγες για τη δειγματοληψία δια χειρός στο "head space".  4.7. Αναλυτικός ζυγός ακριβείας 0,1 mg.  5. ΤΟΠΟΣ ΕΡΓΑΣΙΑΣ ΠΡΟΣΟΧΗ: Το CV είναι μία ουσία επικίνδυνη η οποία, στη θερμοκρασία περιβάλλοντος, παρουσιάζεται υπό μορφή αερίου. Για το λόγο αυτό η παρασκευή των διαλυμάτων πρέπει να πραγματοποιείται σε απαγωγό καλώς εξαεριζόμενο.  Σημείωση:  Να λαμβάνονται όλες οι αναγκαίες προφυλάξεις προς αποφυγή οποιασδήποτε απώλειας CV ή DMA.  Σε περίπτωση χρησιμοποιήσεως τεχνικών δειγματοληψίας δια χειρός, δύναται να χρησιμοποιείται ένα εσωτερικό πρότυπο (3.3).  Σε περίπτωση χρησιμοποιήσεως εσωτερικού προτύπου χρησιμοποιείται το ίδιο διάλυμα καθ' όλη την εργασία.  5.1. Παρασκευή του προτύπου διαλύματος CV (διάλυμα A) 5.1.1. Πυκνό πρότυπο διάλυμα CV συγκεντρώσεως 2000 mg/kg περίπου Ζυγίζεται, με προσέγγιση 0,1 mg, κατάλληλος υάλινος περιέκτης. Στον περιέκτη αυτόν προστίθεται μία ορισμένη ποσότητα (π.χ. 50 ml) DMA (3.2.). Ξαναζυγίζεται. Προστίθεται στο DMA μία ορισμένη ποσότητα (π.χ. 0,1 g) CV (3.1) σε υγρή ή αέρια κατάσταση,  ενίοντάς το αργά επί του DMA. Το CV δύναται επίσης να εισαχθεί απ' ευθείας μέσα στο DMA, υπό τον όρο ότι θα χρησιμοποιηθεί διάταξη που να επιτρέπει την αποφυγή απωλειών DMA. Ζυγίζεται εκ νέου, με ακρίβεια 0,1 mg. Αναμένομε επί δύο ώρες για την  αποκατάσταση ισορροπίας. Αν πρόκειται να χρησιμοποιηθεί εσωτερικό πρότυπο, αυτό πρέπει να προστίθεται κατά τέτοιο τρόπο ώστε η συγκέντρωση του εσωτερικού προτύπου στο πυκνό πρότυπο διάλυμα CV να είναι η ίδια όπως στο εσωτερικό πρότυπο διάλυμα (3.3). Το  πρότυπο διάλυμα διατηρείται σε ψυγείο.  5.1.2. Παρασκευή του αραιού προτύπου διαλύματος CV Ζυγίζεται μία ορισμένη ποσότητα πυκνού προτύπου διαλύματος CV (5.1.1) και αραιώνεται μέχρις ενός γνωστού όγκου ή μέχρις ενός γνωστού βάρους με DMA (3.2) ή με εσωτερικό πρότυπο διάλυμα (3.3). Η συγκέντρωση του ούτω λαμβανομένου αραιού προτύπου διαλύματος  (διάλυμα Α) εκφράζεται σε mg/l ή mg/kg αντιστοίχως.  5.1.3. Κατασκευή της καμπύλης αναφοράς με το διάλυμα A Σημείωση:  Η καμπύλη πρέπει να περιλαμβάνει επτά τουλάχιστον ζεύγη σημείων.  Η επαναληψιμότητα των απαντήσεων (1) πρέπει να είναι κατώτερη των 0,002 mg CV/litre ή kg DMA.  Η καμπύλη πρέπει να υπολογίζεται από τα σημεία αυτά με τη μέθοδο των ελαχίστων τετραγώνων, δηλαδή η γραμμή αναγωγής πρέπει να υπολογίζεται με τη βοήθεια της ακόλουθης εξισώσεως :  y = a1x + a0 στην οποία:  a1 =  και:  a0 =  y = το ύψος ή το εμβαδόν των κορυφών για κάθε προσδιορισμό,  x = η αντίστοιχη συγκέντρωση επί της γραμμής αναγωγής,  n = ο αριθμός των πραγματοποιηθέντων προσδιορισμών (n  14).  Η καμπύλη πρέπει να είναι γραμμική : δηλαδή ο τύπος αποκλίσεως (s) των διαφορών μεταξύ των μετρουμένων απαντήσεων (yi) και της αντίστοιχης τιμής των απαντήσεων που υπολογίζονται από τη γραμμή αναγωγής (zi) διαιρούμενος δια της μέσης τιμής () όλων των  μετρουμένων απαντήσεων δεν πρέπει να υπερβαίνει το 0,07.  Τούτο υπολογίζεται ως εξής: 0,07 όπου: s =  και:  = Σi = 1n yi όπου:  yi = κάθε μετρούμενη απάντηση,  zi = η αντίστοιχη τιμή της απαντήσεως (yi) επί της υπολογιζόμενης γραμμής αναγωγής,  n =  14.  Παρασκευάζονται δύο σειρές από επτά φιάλες (4.4) τουλάχιστον. Προστίθενται σε κάθε φιάλη οι όγκοι του αραιού προτύπου διαλύματος CV (5.1.2) και DMA (3.2) ή του εσωτερικού προτύπου διαλύματος σε DMA (3.3) που είναι αναγκαίοι ώστε η τελική συγκέντρωση σε  CV των διαλυμάτων εις διπλούν να είναι κατά προσέγγιση ίση με 0, 0,005, 0,010, 0,020, 0,030, 0,040, 0,050 κλπ. mg/l ή mg/kg DMA και ώστε όλες οι φιάλες να περιέχουν την αυτή ποσότητα διαλύματος. Η ποσότητα του αραιού προτύπου διαλύματος CV (5.1.2.)  πρέπει να είναι τόση, ώστε η σχέση μεταξύ του ολικού όγκου (μl) του προστεθέντος διαλύματος CV και της ποσότητας DMA (g ή ml) ή του εσωτερικού προτύπου διαλύματος (3.3), να μην υπερβαίνει το 5. Οι φιάλες σφραγίζονται και η εργασία συνεχίζεται όπως  περιγράφεται στα σημεία 5.4.2, 5.4.3 και 5.4.5. Κατασκευάζεται διάγραμμα που φέρει ως τεταγμένες τα εμβαδά (ή τα ύψη) των κορυφών CV των δύο σειρών φιαλών ή ακόμη τη σχέση μεταξύ αυτών των εμβαδών (ή υψών) και εκείνων των κορυφών του εσωτερικού προτύπου  και ως τετμημένες, τις συγκεντρώσεις CV των δύο σειρών διαλυμάτων.  5.2. Έλεγχος της παρασκευής των προτύπων διαλυμάτων του σημείου 5.1 5.2.1. Παρασκευή δευτέρου προτύπου διαλύματος CV (διάλυμα B) Επαναλαμβάνεται η εργασία που περιγράφεται στα σημεία 5.1.1 και 5.1.2 για να ληφθεί ένα δεύτερο αραιό πρότυπο διάλυμα συγκεντρώσεως ίσης με 0,02 mg CV/l ή 0,02 mg CV/kg DMA ή εσωτερικού προτύπου διαλύματος. Προσθήκη του διαλύματος αυτού σε δύο φιάλες  (4.4). Οι φιάλες σφραγίζονται και η εργασία συνεχίζεται όπως περιγράφεται στα σημεία 5.4.2, 5.4.3 και 5.4.5.  5.2.2. Έλεγχος του διαλύματος A Αν ο μέσος όρος των δύο προσδιορισμών, με αέρια χρωματογραφία, του διαλύματος B (βλέπε σημείο 5.2.1) δεν διαφέρει περισσότερο του 5% από το αντίστοιχο σημείο της καμπύλης αναφοράς που λαμβάνεται στο σημείο 5.1.3, τότε το διάλυμα A γίνεται αποδεκτό.  Αν η διαφορά είναι μεγαλύτερη του 5%, απορρίπτονται όλα τα διαλύματα που λαμβάνονται στα σημεία 5.1 και 5.2 και επαναλαμβάνεται η εργασία εξ αρχής.  5.3 Κατασκευή της καμπύλης "προσθήκης" Σημείωση :  Η καμπύλη πρέπει να περιλαμβάνει επτά τουλάχιστον ζεύγη σημείων.  Η καμπύλη πρέπει να υπολογίζεται από τα σημεία αυτά με τη μέθοδο των ελαχίστων τετραγώνων (βλέπε σημείο 5.1.3, τρίτη παύλα).  Η καμπύλη πρέπει να είναι γραμμική: δηλαδή ο τύπος αποκλίσεως (s) των διαφορών μεταξύ των μετρουμένων απαντήσεων (yi) και της αντίστοιχης τιμής των απαντήσεων, που υπολογίζονται από τη γραμμή αναγωγής (zi), διαιρούμενος δια της μέσης τιμής  όλων των  μετρουμένων απαντήσεων δεν πρέπει να υπερβαίνει το 0,07 (βλέπε σημείο 5.1.3, τέταρτη παύλα).  5.3.1 Παρασκευή του δείγματος Το προς ανάλυση δείγμα τροφίμων πρέπει να είναι αντιπροσωπευτικό του τροφίμου του οποίου ζητείται η ανάλυση. Συνεπώς, το τρόφιμο πρέπει, προ της δειγματοληψίας, να ομοιογενοποιηθεί ή να αναχθεί σε μικρά τεμάχια και εν συνεχεία να ομοιογενοποιηθεί.  5.3.2. Τρόπος εργασίας Λαμβάνονται δύο σειρές επτά τουλάχιστον φιαλών (4.4). Προστίθεται σε κάθε φιάλη ποσότητα όχι κατώτερη των 5 g, του δείγματος που λαμβάνεται από το υπό εξέταση τρόφιμο (βλέπε σημείο 5.3.1). Προσοχή, ώστε σε κάθε φιάλη να έχει προστεθεί ίση ποσότητα. Η  φιάλη κλείνεται αμέσεως. Προσθήκη σε κάθε φιάλη, για κάθε γραμμάριο δείγματος ενός ml, κατά προτίμηση, απεσταγμένου νερού ή αφαλατωμένου νερού, τουλάχιστον ισοδύναμης καθαρότητας, ή, αν είναι απαραίτητο, κατάλληλου διαλύτη. (Σημείωση: για ομοιογενή  τρόφιμα, η προσθήκη απεσταγμένου ή αφαλατωμένου νερού δεν είναι απαραίτητη). Προστίθενται, σε κάθε φιάλη, όγκοι αραιού προτύπου διαλύματος CV (5.1.2), που περιέχει το εσωτερικό πρότυπο (3.3), αν αυτό θεωρείται χρήσιμο, έτσι ώστε οι συγκεντρώσεις του CV,  που προστίθεται στις φιάλες, να ισούται προς 0, 0,005, 0,010, 0,020, 0,030, 0,040, 0,050 κλπ. mg/kg τροφίμων. Προσοχή, ώστε σε κάθε φιάλη ο συνολικός όγκος DMA ή DMA, που περιέχει εσωτερικό πρότυπο (3.3), να είναι ο ίδιος. Η ποσότητα αραιού προτύπου  διαλύματος CV (5.1.2) και πρόσθετου DMA, όπου χρησιμοποιείται, πρέπει να είναι τόση ώστε η σχέση μεταξύ του ολικού όγκου (μl) των διαλυμάτων αυτών και της ποσότητας (g) του τροφίμου που περιέχεται στη φιάλη, να είναι όσο το δυνατό μικρότερη, αλλά όχι  μεγαλύτερη του 5, και να είναι η ίδια σε όλες τις φιάλες. Οι φιάλες σφραγίζονται και συνεχίζεται η εργασία όπως περιγράφεται στο σημείο 5.4.  5.4. Προσδιορισμός με αέρια χρωματογραφία 5.4.1. Οι φιάλες ανακινούνται αποφεύγοντας την επαφή μεταξύ του περιεχομένου υγρού και του διαγράμματος (4.4), ώστε να ληφθεί όσο το δυνατόν ομοιογενέστερο διάλυμα ή εναιώρημα των δειγμάτων του τροφίμου.  5.4.2. Τοποθετούνται, για διάστημα δύο ωρών, όλες οι σφραγισμένες φιάλες (5.2 και 5.3) σε υδρόλουτρο 60o +- 1oC για την αποκατάσταση ισορροπίας. Αν είναι απαραίτητο, ανακινούνται εκ νέου.  5.4.3. Λαμβάνεται δείγμα από το "head space" της φιάλης. Όταν χρησιμοποιείται η τεχνική δειγματοληψίας δια χειρός, πρέπει να επιδιώκεται η λήψη αναπαραγώγιμου δείγματος (βλέπε σημείο 4.4) Η σύριγγα πρέπει ιδίως να προθερμαίνεται μέχρι τη θερμοκρασία του  δείγματος. Μετρείται το εμβαδόν (ή το ύψος) των κορυφών του CV και του εσωτερικού προτύπου, εφ' όσον έχει χρησιμοποιηθεί το τελευταίο αυτό.  5.4.4. Κατασκευάζεται διάγραμμα που φέρει ως τεταγμένες τα εμβαδά (ή τα ύψη) των κορυφών CV, ή τη σχέση μεταξύ των εμβαδών (ή υψών) των κορυφών CV και των εμβαδών (ή υψών) των κορυφών του εσωτερικού προτύπου, και ως τετμημένες τις ποσότητες του  προστεθέντος CV (mg) που αναφέρονται στις ποσότητες του δείγματος του τροφίμου που έχουν ζυγισθεί σε κάθε φιάλη (kg). Προσδιορίζεται το σημείο τομής με την τετμημένη. Η τιμή που λαμβάνεται, κατ' αυτό τον τρόπο, αντιστοιχεί προς τη συγκέντρωση του CV στο  υπό εξέταση δείγμα τροφίμου.  5.4.5. Απομακρύνεται από τη στήλη (4.3) η περίσσεια DMA με τη βοήθεια κατάλληλης μεθόδου, αμέσως μόλις εμφανισθούν στο χρωματογράφημα οι κορυφές του DMA.  6. ΑΠΟΤΕΛΕΣΜΑΤΑ Το υπό εξέταση CV που μεταδίδεται στα τρόφιμα από υλικά και αντικείμενα, εκφραζόμενο σε mg/kg, ορίζεται ως ο μέσος όρος των δύο προσδιορισμών (βλέπε σημείο 5.4), υπό την προϋπόθεση ότι πληρούται το κριτήριο της επαναληψιμότητας (σημείο 8).  7. ΕΠΑΛΗΘΕΥΣΗ ΤΗΣ ΠΕΡΙΕΚΤΙΚΟΤΗΤΑΣ ΣΕ CV Σε περίπτωση που το CV, το οποίο μεταδίδεται στα τρόφιμα από υλικά και αντικείμενα, όπως υπολογίζεται στο σημείο 6, υπερβαίνει το κριτήριο που καθορίζεται στο άρθρο 2 παραγράφος 2 της οδηγίας 78/142/ΕΟΚ του Συμβουλίου της 30ής Ιανουαρίου 1978, οι  λαμβανόμενες τιμές από καθέναν από τους δύο προσδιορισμούς (5.4) πρέπει να επαληθεύονται με τη βοήθεια μιας από τις κόλουθες μεθόδους:  i) χρησιμοποιώντας μία τουλάχιστον άλλη στήλη (4.3) με στατική φάση διαφορετικής πολικότητας. Η εργασία αυτή συνεχίζεται μέχρι λήψεως χρωματογραφήματος στο οποίο δεν εμφανίζεται καμία παρεμβολή μεταξύ των κορυφών του CV, ή/και των κορυφών που  αντιστοιχούν στο εσωτερικό πρότυπο, και των συστατικών του δείγματος του τροφίμου- ii) χρησιμοποιώντας άλλους ανιχνευτές, π.χ. ανιχνευτή μικροηλεκτρολυτικής αγωγιμότητας(2)- iii) χρησιμοποιώντας φασματογραφία μάζας. Στην περίπτωση αυτή, αν βρίσκονται μοριακά ιόντα, με λόγο m/e (parent mass) 62 και 64, σε αναλογία 3:1, μπορεί να θεωρηθεί ότι αυτό επιβεβαιώνει με μεγάλη πιθανότητα την παρουσία του CV. Σε περίπτωση αμφιβολιών,  πρέπει να ελεγχθεί όλο το φάσμα μάζας.  8. ΕΠΑΝΑΛΗΨΙΜΟΤΗΤΑ Η διαφορά μεταξύ των αποτελεσμάτων δύο παραλλήλων προσδιορισμών (5.4) που διεξάγονται ταυτόχρονα ή αμέσως ο ένας μετά τον άλλον, στο ίδιο δείγμα, από τον ίδιο αναλυτή και υπό τις ίδιες συνθήκες, δεν πρέπει να υπερβαίνει τα 0,003 mg CV/kg τροφίμου.    (1) Βλέπε σύσταση ISO DIS 5725 : 1977.  (2) Βλέπε Journal of Chromatographic Science, Vol. 12, March 1974, p. 152.


Avis juridique important

|

32003L0115

Οδηγία 2003/115/ΕΚ του Ευρωπαϊκού Κοινοβουλίου και του Συμβουλίου, της 22ας Δεκεμβρίου 2003, σχετικά με την τροποποίηση της οδηγίας 94/35/ΕΚ για τα γλυκαντικά που προορίζονται να χρησιμοποιηθούν στα τρόφιμα

Επίσημη Εφημερίδα αριθ. L 024 της 29/01/2004 σ. 0065 - 0071

Οδηγία 2003/115/ΕΚ του Ευρωπαϊκού Κοινοβουλίου και του Συμβουλίουτης 22ας Δεκεμβρίου 2003σχετικά με την τροποποίηση της οδηγίας 94/35/ΕΚ για τα γλυκαντικά που προορίζονται να χρησιμοποιηθούν στα τρόφιμαΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής(1),τη γνώμη της Ευρωπαϊκής Οικονομικής και Κοινωνικής Επιτροπής(2),Κατόπιν διαβουλεύσεων με την επιστημονική επιτροπή τροφίμων, σύμφωνα με το άρθρο 6 της οδηγίας 89/107/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών σχετικά με τα πρόσθετα που μπορούν να χρησιμοποιούνται στα τρόφιμα τα οποία προορίζονται για την ανθρώπινη διατροφή(3),Αποφασίζοντας σύμφωνα με τη διαδικασία του άρθρου 251 της συνθήκης(4),Εκτιμώντας τα ακόλουθα:(1) Η οδηγία 94/35/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1994, για τα γλυκαντικά που προορίζονται να χρησιμοποιηθούν στα τρόφιμα(5) ορίζει κατάλογο γλυκαντικών που επιτρέπεται να χρησιμοποιούνται στην Κοινότητα και τις συνθήκες χρήσης τους.(2) Από το 1996, η επιστημονική επιτροπή τροφίμων έχει κρίνει αποδεκτά δύο νέα γλυκαντικά, τη σουκραλόζη και το άλας ασπαρτάμης-ακετοσουλφάμης προς χρήση στα τρόφιμα.(3) Η γνωμοδότηση της επιστημονικής επιτροπής τροφίμων για το κυκλαμινικό οξύ και τα μετά νατρίου και ασβεστίου άλατά του [η οποία οδήγησε στον καθορισμό νέας αποδεκτής ημερήσιας δόσης (ΑΗΔ)] και πρόσφατες μελέτες της πρόσληψης κυκλαμινικών ενώσεων οδηγούν στη μείωση των ανώτατων δόσεων χρήσης του κυκλαμινικού οξέος και των μετά νατρίου και ασβεστίου αλάτων του.(4) Ο χαρακτηρισμός ορισμένων κατηγοριών τροφίμων στην οδηγία 94/35/ΕΚ θα πρέπει να αναπροσαρμοσθεί για να ληφθεί υπόψη η οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής(6) και διάφορες ειδικές οδηγίες που έχουν εκδοθεί για ορισμένες ομάδες τροφίμων που απαριθμούνται στο παράρτημα Ι της οδηγίας 89/398/ΕΟΚ του Συμβουλίου(7).(5) Η χρήση των συγκεκριμένων προσθέτων τροφίμων ανταποκρίνεται στα γενικά κριτήρια που ορίζονται στο παράρτημα ΙΙ της οδηγίας 89/107/ΕΟΚ.(6) Τα άρθρα 53 και 54 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της ευρωπαϊκής αρχής για την ασφάλεια των τροφίμων και τον καθορισμό διαδικασιών σε θέματα ασφάλειας των τροφίμων(8) θεσπίζουν διαδικασίες για τη λήψη μέτρων έκτακτης ανάγκης για τρόφιμα που προέρχονται από την Κοινότητα ή εισάγονται από τρίτη χώρα. Εξουσιοδοτούν την Επιτροπή να θεσπίζει τέτοια μέτρα σε καταστάσεις κατά τις οποίες ένα τρόφιμο μπορεί να αποτελεί σοβαρό κίνδυνο για την ανθρώπινη υγεία, την υγεία των ζώων ή το περιβάλλον και κατά τις οποίες ο κίνδυνος αυτός δεν μπορεί να αντιμετωπισθεί ικανοποιητικά από τα μέτρα που λαμβάνουν το ή τα οικεία κράτη μέλη.(7) Τα μέτρα που είναι απαραίτητα για την εφαρμογή της οδηγίας 94/35/ΕΚ θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(9).(8) Συνεπώς, η οδηγία 94/35/ΕΚ θα πρέπει να τροποποιηθεί αναλόγως,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 94/35/ΕΚ τροποποιείται ως εξής:1. Το άρθρο 4 αντικαθίσταται από το ακόλουθο κείμενο:"Άρθρο 4Σύμφωνα με τη διαδικασία του άρθρου 7 είναι δυνατόν να αποφασίζεται:- όταν υπάρχει διάσταση απόψεων για το κατά πόσον επιτρέπεται η χρήση γλυκαντικών σε συγκεκριμένο τρόφιμο δυνάμει της παρούσας οδηγίας, εάν το τρόφιμο αυτό πρέπει να θεωρείται ότι ανήκει σε μια από τις κατηγορίες που απαριθμούνται στην τρίτη στήλη του παραρτήματος, και- κατά πόσον ένα πρόσθετο που απαριθμείται στο παράρτημα και επιτρέπεται ως 'όσο αρκεί', χρησιμοποιείται σύμφωνα με τα κριτήρια που αναφέρονται στο άρθρο 2."2. Στο άρθρο 5, παράγραφος 2, προστίθεται μια τρίτη περίπτωση:"- άλας ασπαρτάμης ακετοσουλφάμης: 'περιέχει πηγή φαινυλαλανίνης'."3. Το άρθρο 7 αντικαθίσταται από το ακόλουθο κείμενο:"Άρθρο 71. Η Επιτροπή επικουρείται από τη μόνιμη επιτροπή για την τροφική αλυσίδα και την υγεία των ζώων, που έχει συσταθεί βάσει του άρθρου 58 του κανονισμού (ΕΚ) αριθ. 178/2002(10) (στο εξής αποκαλούμενη 'η επιτροπή').2. Οσάκις γίνεται αναφορά στο παρόν άρθρο, εφαρμόζονται τα άρθρα 5 και 7 της απόφασης 1999/468/ΕΚ(11), τηρουμένων των διατάξεων του άρθρου 8 αυτής.Η περίοδος που προβλέπεται στο άρθρο 5 παράγραφος 6 της απόφασης 1999/469/ΕΚ, ορίζεται σε τρεις μήνες.3. Η επιτροπή θεσπίζει τον εσωτερικό κανονισμό της."4. Το παράρτημα τροποποιείται σύμφωνα με το παράρτημα της παρούσας οδηγίας.Άρθρο 2Το αργότερο μέχρι τις 29 Ιανουαρίου 2006, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση που περιέχει την εξέλιξη της πορείας των επαναξιολογήσεων των προσθέτων, καθώς και το προσωρινό χρονοδιάγραμμα των μελλοντικών επαναξιολογήσεων, ιδίως σχετικά με τη σουκραζόλη και το άλας ασπαρτάμης-ακετοσουλφάμης. Οι επαναξιολογήσεις αυτές πραγματοποιούνται βάσει δεδομένων της κατανάλωσης που παρέχουν τα κράτη μέλη και λαμβάνουν υπόψη τις συνέπειες των προσθέτων στις ευαίσθητες ομάδες πληθυσμού.Άρθρο 3Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία προκειμένου:- να επιτραπεί η εμπορία και η χρήση προϊόντων που είναι σύμφωνα με την παρούσα οδηγία το αργότερο μέχρι τις 29 Ιανουαρίου 2005,- να απαγορευθεί η εμπορία και η χρήση προϊόντων που δεν είναι σύμφωνα με την παρούσα οδηγία το αργότερο μέχρι τις 29 Ιουλίου 2005· ωστόσο, προϊόντα που έχουν διατεθεί στην αγορά πριν από αυτή την ημερομηνία και δεν είναι σύμφωνα με την παρούσα οδηγία, μπορούν να διατίθενται στην αγορά μέχρι τις 29 Ιανουαρίου 2006.Τα κράτη μέλη ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.Άρθρο 4Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 22 Δεκεμβρίου 2003.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΟ ΠρόεδροςA. Matteoli(1) ΕΕ C 262 Ε της 29.10.2002, σ. 429.(2) ΕΕ C 85 της 8.4.2003, σ. 34.(3) ΕΕ L 40 της 11.2.1989, σ. 27· οδηγία όπως τροποποιήθηκε από την οδηγία 94/34/ΕΚ του Ευρωπαϊκού Κοινοβουλίου και του Συμβουλίου (ΕΕ L 237 της 10.9.1994, σ. 1).(4) Γνώμη του Ευρωπαϊκού Κοινοβουλίου της 10ης Απριλίου 2003 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 25ης Ιουνίου 2003 (ΕΕ C 277 Ε της 18.11.2003, σ. 1) και θέση του Ευρωπαϊκού Κοινοβουλίου της 22ας Οκτωβρίου 2003 (δεν έχει ακόμα δημοσιευθεί στην Επίσημη Εφημερίδα).(5) ΕΕ L 237 της 10.9.1994, σ. 3· οδηγία όπως τροποποιήθηκε από την οδηγία 96/83/ΕΚ (ΕΕ L 48 της 19.2.1997, σ. 16).(6) ΕΕ L 183 της 12.7.2002, σ. 51.(7) ΕΕ L 186 της 30.6.1989, σ. ...· οδηγία όπως τροποποιήθηκε τελευταία από την οδηγία 1999/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 172 της 8.7.1999, σ. 38).(8) ΕΕ L 31 της 1.2.2002, σ. 1.(9) ΕΕ L 184 της 17.7.1999, σ. 23.(10) ΕΕ L 31 της 1.2.2002, σ. 1.(11) Απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (ΕΕ L 184 της 17.7.1999, σ. 23).ΠΑΡΑΡΤΗΜΑΤο παράρτημα της οδηγίας 94/35/ΕΚ τροποποιείται ως εξής:1. Στην τρίτη στήλη των πινάκων, οι ακόλουθες αναφερόμενες κατηγορίες τροφίμων μετονομάζονται ως εξής:α) η κατηγορία "παρασκευάσματα για τον έλεγχο του σωματικού βάρους που προορίζονται να αντικαταστήσουν το σύνολο της ημερήσιας πρόσληψης τροφής ή ένα επιμέρους γεύμα" σε "τρόφιμα που προορίζονται να χρησιμοποιηθούν σε δίαιτες μειωμένων θερμίδων για απώλεια βάρους, όπως αναφέρονται στην οδηγία 96/8/ΕΚ (*)"·β) η κατηγορία "πλήρη παρασκευάσματα και συμπληρώματα διατροφής για χρήση υπό ιατρικό έλεγχο" σε "Διαιτητικά τρόφιμα ειδικών ιατρικών χρήσεων, όπως ορίζονται στην οδηγία 1999/21/ΕΚ (**)"·γ) η κατηγορία "υγρά διαιτητικά συμπληρώματα" σε "συμπληρώματα διατροφής όπως ορίζονται στην οδηγία 2002/46/ΕΚ (***) σε υγρή μορφή"·δ) η κατηγορία "στερεά διαιτητικά συμπληρώματα" σε "συμπληρώματα διατροφής, όπως ορίζονται στην οδηγία 2002/46/ΕΚ σε στερεά μορφή"·ε) η κατηγορία "συμπληρώματα διατροφής/διαιτητικά συμπληρώματα με βάση βιταμίνες ή/και ανόργανα στοιχεία σε σιρόπι ή σε συσκευάσματα προς μάσηση" σε "συμπληρώματα διατροφής όπως ορίζονται στην οδηγία 2002/46/ΕΚ με βάση βιταμίνες ή/και ανόργανα στοιχεία σε σιρόπι ή σε συσκευάσματα προς μάσηση".2. Μετά τους πίνακες, προστίθενται οι ακόλουθες υποσημειώσεις:"(*) Οδηγία 96/8/ΕΚ της Επιτροπής, της 26ης Φεβρουαρίου 1996, σχετικά με τα τρόφιμα που προορίζονται να χρησιμοποιηθούν σε δίαιτες μειωμένων θερμίδων για απώλεια βάρους (ΕΕ L 55 της 6.3.1996, σ. 22).(**) Οδηγία 1999/21/ΕΚ της Επιτροπής, της 25ης Μαρτίου 1999, σχετικά με τα διαιτητικά τρόφιμα που προορίζονται για ειδικούς ιατρικούς σκοπούς (ΕΕ L 91 της 7.4.1999, σ. 29).(***) Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (ΕΕ L 183 της 12.7.2002, σ. 51)."3. Στον αριθμό Ε 951 "ασπαρτάμη", προστίθεται η ακόλουθη κατηγορία στα είδη ζαχαροπλαστικής:">ΘΕΣΗ ΠΙΝΑΚΑ>"4. Στον αριθμό Ε 952 "κυκλαμινικό οξύ και τα μετά νατρίου και ασβεστίου άλατά του":α) για τις ακόλουθες κατηγορίες τροφίμων, η ανώτατη δόση "400 mg/l" αντικαθίσταται από τη δόση "250 mg/l":- αρωματισμένα ποτά με βάση το νερό, με μειωμένες θερμίδες ή χωρίς πρόσθετα σάκχαρα,- ποτά με βάση το γάλα και τα παράγωγά του ή χυμούς φρούτων, με μειωμένες θερμίδες ή χωρίς πρόσθετα σάκχαρα·β) οι ακόλουθες κατηγορίες τροφίμων και ανώτατες δόσεις απαλείφονται:">ΘΕΣΗ ΠΙΝΑΚΑ>"5. Προστίθενται οι ακόλουθοι πίνακες:">ΘΕΣΗ ΠΙΝΑΚΑ>"